Qubada “Heydər Əliyev və Azərbaycan mətbuatı” mövzusunda mühazirə təşkil edilib - AZƏRTAC – Azərbaycan Dövlət İnformasiya Agentliyi\nQubada “Heydər Əliyev və Azərbaycan mətbuatı” mövzusunda mühazirə təşkil edilib\nAzərbaycan Respublikasının Prezidenti yanında Bilik Fondu ulu öndər Heydər Əliyevin anadan olmasının 94-cü ildönümü münasibətilə bölgələrdə “Heydər Əliyev və Azərbaycan mətbuatı” mövzusunda silsilə mühazirələr təşkil edib.\nFonddan AZƏRTAC-a bildiriblər ki, “Kaspi” qəzetinin baş redaktoru İlham Quliyev Quba Heydər Əliyev Mərkəzində “Heydər Əliyev və Azərbaycan mətbuatı” mövzusunda mühazirə deyib.\nİ.Quliyev Ümummilli Liderin Azərbaycan mətbuatına münasibəti, mətbuatın inkişafındakı xidmətləri, jurnalistikaya və jurnalistlərə verdiyi dəstək barədə danışıb. Qeyd edilib ki, müstəqillik illərində Azərbaycan mətbuatının formalaşması, mükəmməl qanunvericilik bazasının yaradılması görkəmli dövlət xadiminin adı ilə bağlıdır. Ulu Öndərin ölkəyə rəhbərliyi dövründə MDB məkanında ilk dəfə Azərbaycanda senzura ləğv olunub, mətbuata dövlət dəstəyinin əsası qoyulub.\nSonra məruzə ətrafında fikir mübadiləsi aparılıb, suallar cavablandırılıb.\nBilik Fondunun təşkilatçılığı ilə keçirilən tədbirdə Quba Rayon İcra Hakimiyyətinin baş məsləhətçisi Seyid Cabbarov bildirib ki, Ümummilli Liderin anadan olmasının 94-cü ildönümü rayonda geniş qeyd edilir, müxtəlif tədbirlər keçirilir. Bilik Fondunun təşkilatçılığı ilə keçirilən bu mühazirə də həmin tədbirlərin tərkib hissəsidir.\nAZERTAG.AZ :Qubada “Heydər Əliyev və Azərbaycan mətbuatı” mövzusunda mühazirə təşkil edilib\n“Heydər Əliyev və Azərbaycanda kitabxana işi” mövzusunda elmi konfrans\nÜmummilli Liderin əbədiyaşar ideyaları xalqımızın parlaq gələcəyinə yol açır\nAzərbaycan Dövlət İqtisad Universiteti: 94+94


Xərçəng və QİÇS-in müalicəsini tapan həkim müəmmalı şəkildə öldürüldü - DÜNYA ŞOKDA » Asiya.az Informasiya Agentliyi\nMillət vəkili Məşhur Məmmədovdan Qurban bayramı təbriki\n"Ərkivan Xeyriyyə Cəmiyyəti" Qurban bayramı aksiyası keçirdi - FOTO\nMillət vəkili Anar İsgəndərovdan Qurban bayramı təbriki\n15 mərtəbəli binanın 16-cı mərtəbəsi... - İcra Hakimiyyəti tikintini niyə dayandıra bilmir?\nAraşdırmaçı həkim Bradstreetin klinikasına basqın edilib.\nAsiya.az medicina.az-a istinadən xəbər verir ki, onun araşdırmaları götürüldükdən sonra bir çayda ölü tapılıb.\nXərçəng, AİDS, Autizm kimi xəstəliklərin dəqiq çarəsini tapmağa yaxınlaşan Dr. Bradstreet sinəsindən vurularaq öldürülüb. Bildirilir ki, həkimin araşdırması yaxşı gedirmiş və uğurlu nəticələrin əldə edilməsi yaxın imiş. 24 həftəlik bir müalicə müddətində 20 min dollara yaxın maliyyə xərclənib, 85 % uğurlu nəticə verən tətqiqatın daha çox uğurlu ola biləcəyi təsdiqlənmişdi.\nABŞ qida və dərman idarəsi isə həkimin bu araşdırmasını qanunauyğun hesab etmirdi. İstifadə etdiyi dərmanları isə təsdiqlənməmiş hesab edirdilər. Lakin bu müalicə üsulu təsdiqini tapmasa da, Yaponiya daxil olmaqla, bir çox ölkədə olduqca uğurlu nəticə verib. Bundan sonra beynəlxalq səviyyədə "xərçəng üçün şəfa üsulu" olaraq elan edilib.\nBu həkimin müalicə metodu ilə bir çox xəstəliklər müalicə edilə bilir. Onun müəmmalı ölümünün təfərrüatı isə gizlin saxlanılıb. Həkimin ailəsi belə bu barədə məlumatlandırılmır. Ailənin məhkəməyə ölüm səbəbi barədə tələbləri isə nəticəsiz qalır.\nBu ölüm araşdırmaçı həkimlərlə bağlı bir faktı yenidən diqqət mərkəzinə çıxarıb. Keçmiş vaxtlardan ciddi xəstəliklər üzərində aparılan araşdırmaların nəticəsi tibdə inqilab etməyə yaxınlaşanda tədqiqat müəmmalı şəkildə dayandırılır, həmin araşırmanı aparan həkimlər isə müəmmalı şəkildə ölü tapılır.\n"İstənilən xəstəliyi dərmansız müalicə edirəm" - Paşa Yaqub\n5000 insanı çətənə yağı ilə ölümdən xilas etdi\n“Donuz Qripi” Gəncədə – Həkim Təsdiqlədi\nXərçəngi müalicə edən GİZLİ RESEPT - Rusiyalı alimin inanılmaz MÜALİCƏ ÜSUL ...\nXurmanın İNANILMAZ XEYİRİ\nKəmaləddin Heydərov köməkçisini işdən çıxardı - MÜƏMMALI TƏYİNAT\nRauf Talışinskinin ölümünün ilkin səbəbi açıqlandı\nAzərbaycanlı oğlan Türkiyyədə müəmmalı şəkildə öldü- Fotolar\nXərçənglə bağlı daha bir FAKTIN ÜSTÜ AÇILDI\nMüğənnimizi əməliyyat edən həkimin və klinikanın əmlaklarına həbs qoyuldu\nTanınmış həkimdən Xərçənglə bağlı sensasion açıqlama: Xəstələrin 90 faizinə ...\nAlimlər açıqladı: Xərçəngdən xilas ola bilməməyin dəhşətli səbəbi\n05.08.2020 “WhatsApp”da yeni funksiya yaradıldı\n05.08.2020 Livanda matəm elan olundu: 2200 yaralı, 25 ölü var\n05.08.2020 Günün ulduz falı: 5 avqust 2020\n04.08.2020 "Ölkəmizdə çox vacib bir kitab gün üzü görüb" – Qənirə Paşayeva\n04.08.2020 Azərbaycanda toyların təşkili bu tarixdən sonra mümkün olacaq – AÇIQLAMA\n04.08.2020 Rayonlara gediş-gəliş xidməti vəsiqə ilə mümkün olmayacaq - XƏBƏRDARLIQ\n04.08.2020 BŞİH-in şöbə müdirinin daha bir obyekti üzə çıxdı - SƏNƏD\n04.08.2020 Azərbaycanda polis əməliyyat keçirdi - Saxlanılanlar var\n04.08.2020 Fəttah Heydərov dəfn edildi - FOTO\n04.08.2020 Millət vəkilləri şəhid əsgər Xəyyam Məmmədovun ata ocağını ziyarət edib\n04.08.2020 Azərbaycanlı general Türkiyədə vəfat etdi\n04.08.2020 Fəttah Heydərov vəfat etdi\n04.08.2020 “ABŞ TikTok gəlirlərindən pay almalıdır” - Tramp\n04.08.2020 Almaniyada uçan taksi sınaqdan keçirildi\n04.08.2020 Azərbaycanda zəlzələ olub\n05.08.20 Günün ulduz falı: 5 avqust 2020\n03.08.20 Qədim Misirdən bəri istifadə edilən ən şəfalı bitki - Onlarla xəstəliyi sağaldır


25 Sentyabr 2020 20:24\nBugün görkəmli yazıçı-publisist, Azərbaycanda Jurnalistika fakültəsinin əsas yaradıcılarından biri, AYB-nin Oçerk və publisistika şurasının sədri, Jurnalistlər Birliyinin İdarə heyətinin katibi olmuş Əməkdar incəsənət xadimi, professor Nurəddin Babayevin anım günüdür.\nNurəddin Həsən oğlu Babayev (23.03.1921, Gəncə – 25.09.1991) –ziyalı ailəsində böyüyüb. Böyük əmisi Çar ordusunun generalı olub. Nurəddin Babayev uşaq yaşlarından Bakı şəhərinə köçüb, hələ məktəb vaxtlarından istedadlı, məqsədəyönlü və iradəli gənc kimi həm müəllimlərinin, həm də yaşıdlarının hörmət və diqqətini qazanıb. Nurəddin Babayevin ilk yaradıcılıq fəaliyyətinə yön verənlərdən biri istiqlal şairimiz Əhməd Cavad olub.\nNurəddin Babayev 1941-45-ci illər müharibəsində ön cəbhələrdə vuruşub, ağır yaralanıb və baş leytenant rütbəsi ilə Bakıya qayıdıb; ADU-nun (indiki BDU-nun) Filologiya fakültəsinə daxil olub. Nurəddin Babayevə o dövrün ünlü ədiblərindən, pedaqoqlardan dərs alıb. Onlardan Mir Cəlal Paşayev, Cəfər Xəndan, Həmid Araslı, Muxtar Hüseynzadə, Abbas Zamanov və b.-nın Nurəddin Babayevin həyatında güclü rolu olub.\nMir Cəlal Paşayev, Aslan Aslanov, Nəsir İmanquliyev, Şıxəli Qurbanov, Bəxtiyar Vahabzadə, Qulu Xəlilov, Famil Mehdi və b. görkəmli ziyalılar Nurəddin Babayevin yaxın dost və məsləkdaşı, sirdaşı olub.\nAzərbaycanda jurnalistika fakültəsinin olmaması (1928-ci ildən Filologiya fakültəsi nəzdində Jurnalistika şöbəsi fəaliyyət göstərib) o dövr yetişən gənc nəsil jurnalistlər üçün çərçivələr yaradırdı. Nəhayət, 1969-cu ildə bir sıra alimin, yazıçının və Nurəddin Babayevin səyləri başda olmaqla universitetdə “Jurnalisitika” fakültəsi yaradılıb. Eyni zamanda, Jurnalistlər İttifaqının (indiki AJB) təşkilində Nurəddin Babayevin böyük rolu olub.\nDəfələrlə müxtəlif elmi, mədəni, ictimai işlər və layihələrlə bağlı Fransa, Kuba, Bolqarıstan, Finladiya, keçmiş SSRİ respublikalarında və b. ölkələrdə səfərdə olub; həmin ölkələrin bir çoxunda da əsərləri çap olunub.\nNurəddin Babayev yaradıcılığı çoxşaxəlidir. Onun bir sıra əsərləri rus, alman, ingilis, fransız, ispan, polyak, bolqar, macar və b. dillərə çevrilib.\n“Əbədi qəhrəmanlıq” (1945), “Bahar övladları” (1959), “Ürəklər bir olanda” (1961), “Zərif duyğular” (1963), “Biz Azərbaycandanıq” (1965), “Manolis Qlezos” (1966), “Oğluma məktublar” (1966), “Qəhrəmanların izi ilə” (1968), “Звезды не гаснут” (Москва, “Советский писатель”, 1969), “Qızlar, sözüm sizədir” (1972), “Ulduzlar sönmür” (1975), “Qızlar söz istəyir” (1977), “Ürəyimdə sözüm var” (1980), “Açıq söhbət” (1982), “На дорогах жизни” (Москва, “Советский писатель”,1984), “Elə yaz ki...” (1985), “Gəlin kişilikdən danışaq” (1986), “Babam-nənəm, atam-anam və biz” (1988) kitabları müəllifin sağlığında, “Adamın özü və sözü” isə vəfatından sonra gün üzü görüb (1992).\n1943-45-ci illərdə “Kommunist” qəzeti (indiki “Xaql qəzeti”) redaksiyasında şöbə müdiri, “Azərbaycan müəllimi” qəzetində redaktor müavini, 1953-cü ildən isə “UşaqGəncNəşr”də baş redaktor olan Nurəddin Babayev, eyni zamanda, doğma universitetində məhsuldar müəllimlik fəaliyyəti ilə məşğul olub. – O, 1953-cü ildən Jurnalistika kafedrasında baş müəllim vəzifəsində çalışıb; 1958-ci ildə “Azərbaycanda bədii oçerkin inkişafı” mövzusunda namizədlik dissertasiyasını müdafiə edərək filologiya elmləri namizədi, daha sonra filologiya elmləri doktoru alimlik drəcəsi alıb. 1962-ci ildə dosent, 1981-ci ildə isə professor elmi rütbəsi alıb.\nNurəddin Babayev 50 illik elmi-pedaqoji və ədəbi-jurnalistik fəaliyyəti dövründə indiki BDU-da Jurnalistika kafedrasının müdiri, Jurnalistika şöbəsinin müdiri, Jurnalistika fakültəsinin dekanı kimi vəzifələrdə çalışıb; onlarla yüksək ixtisaslı jurnalistin yetişməsində əmək sərf edib. O, Azərbaycan ədəbiyyatında oçerk üslubunun nəzəri əsaslarını yaradıb və bu yolda novator kimi çıxış edib. Azərbaycan qəhrəmanları, ictimai-siyasi, elmi və mədəni aləmə mənsub tanınmış şəxsiyyətlərimiz haqqında olan bu oçerklər, məzmun və məna baxımından bu gün də öz aktuallığını itirmir.\nNurəddin Babayev Azərbaycan jurnalistikası tarixində ilk sabit dərs vəsaiti olan iki cildli “Jurnalistika məsələləri” kitabının elmi redaktoru və əsas müəlliflərindən biri olub.\nMüəyyən dövr ərzində Nurəddin Babayev C.Cabbarlı adına Bakı kinostudiyasında baş redaktor işləyib, özəlliklə, sənədli-xronikal filmlərin, kino-oçerklərin, kino-jurnalların məzmunlu, yüksək peşəkar səviyyədə ekranlara buraxılmasına xüsusi səy göstərib. “Azərbaycan elmi” (1969), “Bacarıqlı əllər” (1963), “Nizami yurdu” (1968), “Həyatın mənası” (1979), “Axtaran tapar” və b. elmi-sənədli filmlərin ssenari müəllifi olub.\nGörləmli ədib həmçinin “Ədəbiyyat və İncəsənət arxivi”nin təşkilində də böyük rol oynayıb, öz növbəsində, arxiv xəzinəsinə qiymətli materiallar verib (31 saylı fond Nurəddin Babayevə aiddir).\nProfessor Nurəddin Babayev II Fəxri Xiyabanda dəfn edilib.\nRUHU ŞAD OSLUN!\n26 Oktyabr 2020 20:33\nMüslüm Maqomayevin mahnılarından ibarət vinil qrammofon valı buraxıldı\n26 Oktyabr 2020 18:58\n26 Oktyabr 2020 18:44\n“Qarabağı bərpa etməyə cümlə hazırız!” FOTO\n26 Oktyabr 2020 18:39\n26 Oktyabr 2020 18:38


HƏBS EDİLMİŞ TANINMIŞLAR\nBəlkə də yaddaşımızı qurdalasaq ölkə kənarında baş verən hansısa müsbət məzmunlu, əlamətdar bir hadisəni yada salmaq olar. Amma ölkə içində bunu etmək çətindir, olduqca çətin...\nAmma onları həbs etdilər. İndi yeni il ərəfəsində əfv olacağını deyirlər. Fəqət, çətin ki, həmin əfv fərmanı bu insanlara şamil edilsin. Ona görə ki, bu adamlar haqqında məhkəmənin qərarı hələki yoxdur.\nÖlkədə əfv olmanın isə standart proseduru var: əvvəlcə istintaq və məhkəmə bu insanların “təqsirli” olması haqda qərar verməli, daha sonra bu insanlar bir müddət həbsdə olmalı, bundan sonra əfv ərizəsi ilə müraciət etməli və yalnız bunlardan sonra hakimiyyət “müdriklik” və “humanizm” nümayiş etdirərək bu adamları azad etməlidir...\nBu minvalla onların azad olması növbəti ildə baş tutsa, buna da sevinmək olar.\nPrinsipcə, bu insanlara qarşı ədalətsiz istintaq qapana da bilərdi. Amma hakimiyyət heç vaxt buna getməz - onda belə bir fikir yarana bilər ki, insanlar əbəs yerə həbs edlibmiş, onların heç bir günahı yox imiş... Bu isə Azərbaycan iqtidarının siyasi üslubuna yaddır. Bu adamlar üzücü istintaq prosesini keçməli və hakmiyyətə etiraz etməyin nə qədər böyük səhv olduğunu “başa düşməlidirlər”...\nQəti şəkildə demək olar ki, Azərbaycan Avropa oyunlarına 100 siyasi məhbusla gedə bilməyəcək, onların bir hissəsi mütləq azad olunacaq.\nAmma bu, ölkənin ən tanınmış ictimai-siyasi simalarına şamil olunacaqmı? Bax, bunu demək çox çətindi, çünki ölkə kriminal qanunlara yaxın qaydalarla idarə olunur, burada “izmena”nı bağışlamırlar, bunun arxasınca mütləq “nakazanie” gəlir...\nOna görə də ötməkdə olan ilin müsbət yükü olmadı. Amma ilin günahı nə? İl bir ağ vərəqdi və onu insanlar yazırlar...\nSİYASİ MƏHBUS PROBLEMİ NİYƏ HƏLL OLUNMUR?\nNiyə belə olur? Avtoritar siyasi sistem qalır, o, islah olunmur, dəyişmir, necə var, elə də qalır (ən yaxşı halda!). İnsanlar da ona qarşı mübarizə aparırlar... Bu, sonu çox da asan təsəvvür olmayan və sonu çətin görünən bir yoldur. Kim nə qədər bacarırsa bu yolun o qədər hissəsini gedir. Heç kim heç kimi də qınamır. Bu yol mütləq həbsdən keçir, çünki ölkə belədi.\nAmma bir məsələ var. Avtoritar siyasi sistemin resursları tükənmədiyi kimi bu ölkənin mübariz insanlarının da sıraları tükənmir: biri siyasi səhnəni tərk edir, o birisi gəlir, beləcə davam edir...\nFəqət, 2014-cü ilin həbslərində bir detal da nəzərə çarpdı: bu hakimiyyət öz opponentlərini zərərsizləşdirmək üçün heç nədən çəkinmir, onu nə beynəlxalq dəstək dayandırır, nə də hansısa ictimai və siyasi fəalın malik olduğu siyasi kapital...\nBUZ ÜSTÜNƏ ÇIXMIŞ BUZOV KİMİ...\nBütün deyilənlərə rəğmən, bir detalı da qeyd etmək lazımdı: bacarmırlar... Öz opponentlərini istədiklrəri qədər və istədikləri kimi cəzalandıra bilmirlər. Bu, onları bir az da özlərindən çıxarır, bir az da qəddarlaşdırır və bir az da hövsələlərini daraldır.\nİndilik demək olar ki, hakimiyyət istəsə də, istəməsə də həbsdə olan siyasi məhbuslar hamsısı gec-tez azad ediləcək. Çünki dünyada hələki ədalət hissini itirməyən, yaxınlığına və uzaqlığına baxmayaraq mübariz insanlara biganə qalmayan şəxslər var. Onlar da az deyil, çoxdurlar, lap çox, ən azı bu hakimiyyətin qəddar qərarlarının qarşısına sipər çəkə biləcək qədər çoxdurlar...


Makron Dağlıq Qarabağın Azərbaycan ərazisi olduğunu etiraf etdi - Open.az\nXarici 22 Noyabr, 2020 19:59\nFransa prezidenti Emmanuel Makronun Dağlıq Qarabağın Azərbaycan ərazisi olmasını etiraf etdiyi videogörüntü yayılıb.\nOpen.az xəbər verir ki, videogörüntünü Paris Azərbaycan Evinin rəhbəri, Fransada Azərbaycanın Dostları Assosiasiyasının baş katibi Mirvari Fətəliyeva özünün “facebook” sosial şəbəkəsindəki hesabında paylaşıb.\nO, Fransa prezidentinin çıxışından da sitat gətirib. Emmanuel Makron 7 rayonun Azərbaycana aid olduğunu qeyd edib.\nFransa prezidenti deyib ki, beynəlxalq hüquqa əsasən bu ərazilər Azərbaycana məxsusdur. Makronun sözlərinə görə, bu rayonlar Azərbaycan ərazisidir və əgər suveren xahişlər yoxdursa, bu məsələyə qarışmamaq lazımdır.\n"Beynəlxalq hüquqa əsasən, Birləşmiş Millətlər Təşkilatı tərəfindən Dağlıq Qarabağ və digər rayonlar Azərbaycan ərazisi kimi tanınır. Buna görə də suveren dövlətdən istək yoxdursa, bu məsələyə qarışmayın", - deyə Makron qeyd edib.(report)\nİtaliyanın “Enel” və “Eni” şirkətləri yaşıl hidrogen istehsal edəcək\n4 Dekabr, 2020 20:42\n4 Dekabr, 2020 19:55\n4 Dekabr, 2020 18:53\n4 Dekabr, 2020 18:42\n4 Dekabr, 2020 18:35\n4 Dekabr, 2020 18:24\n4 Dekabr, 2020 21:10\n4 Dekabr, 2020 20:56\n4 Dekabr, 2020 20:10\n4 Dekabr, 2020 19:43\n4 Dekabr, 2020 19:34\n4 Dekabr, 2020 19:21\n4 Dekabr, 2020 19:12\n4 Dekabr, 2020 19:05


”Xalq Sığorta” şirkəti Sizə ”Səyahət sığortası” şəhadətnaməsini təklif edir, bu sığorta məhsulu sayəsində, Siz təhlükəsizlik hissi və səfər zamanı gözlənilməz hadisələrə qarşı maliyyə zəmanəti əldə edəcəksiniz.\nSəyahət sığortası əsrarəngiz və qaygısız səyahətin mühüm şərtidir və bizim şirkətin sığorta şəhadətnaməsini əldə etməklə Siz planlarınızın pozulmasından çəkinmədən səyahətinizdən tam mənada həzz ala bilərsiniz.\nSiz bu sıgorta növündən istifadə etməklə evdən uzaq məsafədə özünüzü güvənli, qorunmuş hiss edəcəksiniz.\nBundan sonra mətndə «Qaydalar» adlanacaq Azərbaycan Respublikası sərhədlərindən kənara çıxan\nvətəndaşların bədbəxt hadisələr və qəfil xəstəliklər zamanı tibbi xərclərinin sığortası qaydaları\nAzərbaycan Respublikasının Mülki Məcəlləsi, qanunları və digər normativ aktları əsas götürülməklə\nişlənib hazırlanmışdır və Azərbaycan Respublikası sərhədlərindən kənara çıxan vətəndaşların bədbəxt\nhadisələr və qəfil xəstəliklər zamanı tibbi xərclərinin sığortası müqaviləsinin hər birinin ayrılmaz\n1. SIĞORTANIN SUBYEKTİ\n1.1 “Xalq Sığorta” ASC Sığortaçı olaraq Azərbaycan Respublikası sərhədlərindən kənara gedən\nvətəndaşların bədbəxt hadisələr və qəfil xəstəliklər zamanı tibbi xərclərinin sığortası barədə müqavilə\n1.2 Sığorta müqaviləsinə əsasən Sığortalı hüquqi və ya fəaliyyət qabiliyyətli fiziki şəxslər ola bilər.\n1.3 Sığortalı qanunla tanınan sığorta marağı təsdiq olunduğu hallarda üçüncü şəxslərin (sığorta\nolunanların) xeyrinə sığorta müqaviləsi bağlaya bilər. Müqavilə Sığortalı tərəfindən özünün xeyrinə\nbağlanarsa Sığorta olunanın bütün hüquq və öhdəlikləri ona şamil edilir.\n1.4 Bu Qaydalara əsasən Sığorta olunan yalnız fiziki şəxs ola bilər.\n2. SIĞORTA PREDMETI\nBu Qaydalar üzrə sığorta predmeti sığorta müqaviləsi üzrə sığortalanan əmlak mənafelərinin aid\nolduğu fiziki şəxsdir.\n3. SIĞORTA HADİSƏSİ\n3.1 Bu qaydalara əsasən sığorta hadisəsi sığorta müqaviləsində nəzərdə tutulmuş, sığortaçının sığorta\nödənişini vermək vəzifəsini yaradan baş vermiş hadisədir.\n3.2 Sığorta hadisəsi sığortala olunanın məruz qaldığı qəfil xəstəlik, bədbəxt hadisə və ölüm nəzərdə\ntutulur, bir şərtlə ki, belə hallar sığorta olunmuş şəxsin sığorta müddətində müqavilədə göstərilmiş\nölkə ərazisində olması zamanı baş versin.\n3.3 Qəfil xəstəlik dedikdə sığorta müqaviləsinin qüvvədə olduğu müddətdə gözlənilmədən yaranan və\ntəxirəsalınmaz tibbi müdaxiləni tələb edən hal nəzərdə tutulur.\n3.4 Bədbəxt hadisə dedikdə qəfil, gözlənilmədən baş vermiş sığorta olunanın zədələnməsinə (bədən\nxəsarətinə) və ya ölümünə səbəb olan hal nəzərdə tutulur.\n3.5 Yuxarıda göstərilmiş hallar aşağıdakılar üzündən baş verərsə, sığorta hadisəsi sayılmır;\n3.5.1 sığorta olunanın alkoqollu, narkotik və toksik sərxoşluğu;\n3.5.2 sığorta olunanın özünə qəsd etməsi və ya buna cəhd göstərməsi;\n3.5.3 nüvə partlayışı, radioaktiv və ya digər şüalanmaların təsiri;\ntəbii fəlakətlər və onların nəticələri , epidemiyalar, karantinlər, meteoroloji şərait;\n3.5.4 Sğortalının və/və ya maraqlı üçüncü şəxslərin sığorta hadisəsinin baş verməsinə yönəldilmiş\nqəsdən edilmiş hərəkətləri;\n3.5.5 Sığorta olunan tərəfindən törədilmiş sığorta hadisəsi ilə birbaşa səbəb–nəticə əlaqəsində olan\nhüquqa zidd hərəkətlər;\n3.5.6 Peşəkar pilot tərəfindən idarə olunan mülki aviasiya təyyarəsində sərnişin qismində uçuşlar\nistisna olmaqla, Sığorta olunanın özü tərəfindən idarə edilən uçuş aparatında uçuş;\n3.5.7 sığorta olunanın mühərriksiz uçuş aparatlarında, mühərrikli planerlərdə, superyüngül uçuş\naparatlarında uçuşu və həmçinin paraşutla tullanması;\n3.5.8 hərbi əməliyyatlar və onların nəticələri , xalq ixtişaşları, tətil, üsyan, qiyam, kütləvi həyacanlar,\nterror aktları və onların nəticələri;\n3.5.9 Sığorta olunanın hər cür silahlı qüvvələrdə və qruplaşmalarında qulluq etməsi;\n3.5.10 Sığorta olunanın məşqlərdə və idman yarışlarında iştirakı ilə bağlı hər cür idman növü ilə\n3.5.11 Sığorta olunanın təhlükəli fəaliyyət növləri (o cümlədən, peşəkar avtomobil nəqliyyatı\nsürücüsü, dağ mədənçisi, inşaatçı, elektrik quraşdırıcısı cismində) ilə məşğul olması;\n3.5.12 Sığorta olunanın müalicə almaq məqsədi ilə həyata keçirilən səfəri;\n3.6 Tərəflərin Sığorta müqaviləsinə əks etdirilmiş əlavə razılığına əsasən 3.5.7-3.5.12 bəndlərində\ngöstərilən hadisələr Sığortaçı tərəfində müəyyən edilmiş artırıcı əmsallar tətbiq olunmaqla sığorta\nhadisəsi kimi tanına bilər. Bununla bərabər Sığortaçı səfərin məqsədi olan müalicə xərclərini və\nhəmçinin bu müalicə ilə əlaqədar Sığorta olunanın səhhətinin pisləşməsi və ölümü ilə bağlı xərcləri\n4. SIĞORTAÇI TƏRƏFİNDƏN ÖDƏNİLƏN XƏRCLƏR\nSığorta hadisəsi baş verdikdə Sığortaçı və ya Servis mərkəzi (sığorta müqaviləsində göstərilən\nixtisaslaşmış təşkilat) tibbi yardım göstərilməsini təmin edir, müalicənin gedişatına nəzarət edir.\nBu qaydalara əsasən Servis mərkəzi dedikdə sığorta müqaviləsində göstərilən və Sığortaçının tapşırığı\nilə bu Qaydalara nəzərdə tutulmuş xidmətləri gün ərzində həyata keçirən ixtisaslaşmış təşkilat başa\nBu qaydalara əsasən sığortaçı aşağıda göstərilən tədbirləri təşkil edən və həyata keçirən ixtisaslaşmış\ntəşkilatlara və ya müvafiq xərcləri təsdiq edən sənədlərin təqdim edilməsi şərti ilə birbaşa Sığorta\nolunana aşağıdakı xərcləri ödəyir;\n4.1.1 əməliyyatların, diaqnostik müayinələrin həyata keçirilməsi xərcləri, o cümlədən həkim\ntərəfindən təyin edilmiş tibbi preparatlara, sarğı materiallarına və fiksasiya vasitələrinə (gips, bandaj)\nçəkilmiş xərclər də daxil olmaqla stasionarda qalma və müalicə olunma (standart tipli palatada)\n4.1.2 həkim xidmətləri, diaqnostik müayinələr, həkim tərəfindən təyin edilmiş tibbi preparatlara, sarğı\nmateriallarına və fiksasiya vasitələrinə (gips, bandaj) çəkilmiş xərclər də olmaqla ambulator müalicə\nB. Tibbi daşınma xərcləri, yəni;\n4.1.3 hadisə yerindən ərazisində olduğu ölkənin ən yaxın məsafədə yerləşən tibb müəssisinə və ya\nbilavasitə yaxınlıqda yerləşən həkimin yanına evakuasiya olunma («təcili yardım» avtomobili və ya\ndigər nəqliyyat vasitəsi ilə ) xərcləri;\n4.1.4 müvəqqəti olduğu ölkədə tələb olunan tibbi yardımın göstərilməsi üçün imkanın olmaması şərti\nilə, müşayət edən şəxsə çəkilən xərclər (əgər bu cür müşayət olunma həkim tərəfindən təyin olunubsa )\ndaxil olmaqla Sığorta olunanın xaricdən yaşadığı yerə və ya yaşadığı yerdən ən yaxın məsafədə\nyerləşən tibb müəssisəsinə təcili tibbi repatriasiya xərcləri. Təcili tibbi repatriasiya müstəsna hallarda\nonun zəruriliyi yerli müalicə edən həkim tərəfindən verilən sənədlər əsasında Sığortaçının həkiminin\nrəyi ilə təsdiq edildikdə və bunun üçün heç bir əks tibbi göstəriş olmadıqda həyata keçirilir. Təcili\ntibbi repatriasiya xərcləri sığorta müqaviləsində nəzərdə tutulmuş məbləğ çərçivəsində ödənilir.\n4.1.5 stasionarda qalma xərcləri müqavilədə müəyyən olunmuş sığorta hədlərini aşa biləcək hallarda\nSığorta olunanın xaricdən yaşadığı yerə və ya yaşadığı yerin ən yaxın məsafədə yerləşən tibb\nmüəssisəsinə tibbi repatriasiya olunması xərcləri. Tibbi repatriasiya yalnız əks tibbi göstərişin\nolmaması şərti ilə həyata keçirilə bilər. Tibbi repatriasiya xərcləri sığorta müqaviləsində nəzərdə\ntutulmuş məbləğ çərçivəsində ödənilir.\nV. Daşınma xərcləri, yəni;\n4.1.6 Əgər Sığorta olunanın stasionar müalicədə olması zərurətini yaradan sığorta hadisəsi nəticəsində\nSığorta olunan vaxtında, yəni Sığorta olunanın əlində olan gediş-gəliş sənədində göstərilən tarixdə\nqayıda bilmirsə, onun daimi yaşadığı yerə birbaşa «iqtisadi sinif»lə getmə xərcləri, birbaşa beynəlxalq\nəlaqəsi olan hava limanına getmə xərcləri. Sığorta olunan istifadə olunmamış gediş-gəliş sənədlərinin\nSığortaçıya qaytarılması (təhvil verilməsi) və onların dəyərinin Sığortaçıya ödənilməsi üçün ondan\nasılı hər bir şeyi etməlidir. Bu şərtin yerinə yetirilmədiyi halda Sığortaçının istifadə olunmamış gedişgəliş\nsənədlərinin dəyərini Sığorta olunana ödənilən xərclərin məbləğindən çıxmaq hüququ vardır.\n4.1.7 Əgər Sığorta olunanın məruz qaldığı Sığorta hadisəsi nəticəsində onun xaricdə yanında olan\nuşaqları nəzarətsiz qalarlarsa, uşaqların daimi yaşadıqları ölkəyə bir başa «iqtisadi sinif» lə getmə\nxərcləri. Lazım olduqda Sığortaçı uşaqların müşayiət olunmasını təşkil edir və bunun xərclərini\n4.1.8 Əgər təkbaşına səyahət edən Sığorta olunanın xəstəxanada qalma müddəti 10 gündən çox\nçəkərsə, Sığorta olunanın bir qohumunun «iqtisadi sinif» lə gedib–gəlmə (daimi yaşadığı ölkədən\ngetmə və geriyə qayıtma) xərcləri . Bununla belə qohumun xaricdə qalma xərcləri Sığortaçı tərəfindən\nQ. Ölümdən sonrakı repatriasiya xərcləri, yəni\n4.1.9 əgər ölüm sığorta hadisəsi nəticəsində baş veribsə , cəsədin Sığorta olunanın (ölümdən sonra)\ndaimi yaşadığı yerə, haqqında servis mərkəzi tərəfindən sanksiya verilmiş repatriasiya xərcləri.\nÖlümdən sonrakı repatriasiya xərcləri sığorta müqaviləsində nəzərdə tutulmuş məbləğ çərçivəsində\nödənilir. Bununla belə Sığortaçı Sığorta olunanın daimi yaşadıqları ölkənin ərazisində göstərilən\nmərasim xərclərini ödəmir.\nD. Bu qaydalarda nəzərdə tutulan yardımın təşkilinə dair servis mərkəzinin xərclərinin ödənilməsi.\n4.1.10 Sığorta olunanın daşınma üsulu (4.1.B – 4.1.V bəndləri) tibbi göstərişlər nəzərə alınmaqla\nSığortaçı/Servis mərkəzi tərəfindən müəyyən edilir. Bununla belə Sığortaçı daşıyıcı tərəfindən hərəkət\ncədvəlinin pozulmasına görə məsuliyyət daşımır.\n5. SIĞORTAÇI TƏRƏFİNDƏN ÖDƏNİLMƏYƏN XƏRCLƏR\n5.1 Sığortaçı aşağıdakı xərcləri ödəmir;\n5.1.1 tibbi yardımın kəskin ağrı və ya Sığorta olunanın həyatının xilas edilməsi ilə bağlı olduğu hallar\nistisna olmaqla, müalicəsi həyata keçirilib-keçirilməməyindən asılı olmayaraq sığorta müqaviləsi\nbağlanan tarixə qədər məlum olan xəstəliklərin müalicəsi ilə bağlı xərclər;\n5.1.2 sığortanın başlanmasından əvvəl Sığorta olunan tərəfindən alınan müalicə ilə bağlı, həmçinin\nSığorta olunanın səhhətinə görə səfər etməyə əks göstərişlər olduğu hallarda baş verən sığorta\nolunanın səhhətinin pisləşməsi və ya ölümü ilə bağlı yaranan xərclər;\n5.1.3 qıcolma vəziyyətlərinin, sinir və psixi xəstəliklərin aradan qaldırılması və müalicə xərcləri;\n5.1.4 onkoloji xəstəliklərdən müalicə xərcləri;\n5.1.5 Sığorta olunanın həyatına bilavasitə təhlükə yaradan vəziyyətlərdə həyata keçirilən\n5.1.6 qəfil xəstəlik və ya bədbəxt hadisə ilə bağlı olmayan hallarda sığorta olunanın aldığı tibbi\n5.1.7 QİÇ yoluxmasından və həmçinin onun nəticəsi olan xəstəliklərdən müalicə xərcləri;\n5.1.8 tibbi yardımın həyati amillərə bağlı olduğu hallar istisna olmaqla, hamiləlik müddətində\nməsləhətlər və müayinələr, hamiləlik dövründən asılı olmayaraq hamiləliyin kəskinləşməsi ilə\nəlaqədar məsləhətlər, müayinələr və müalicə ilə bağlı xərclər və həmçinin doğuşdan sonrakı qayğı\n5.1.9 əməliyyatın Sığorta olunanın həyatının xilas edilməsi ilə bağlı olduğu hallar istisna olmaqla,\nabortlara çəkilən xərclər;\n5.1.10 əksər hallarda cinsi yolla yoluxan və həmçinin onların nəticəsi olan xəstəliklərdən müalicə\n5.1.11 plastik və bərpaedici cərrahiyə və göz və diş protezləri də daxil olmaqla, hər növ protez qoyma\n5.1.12 dişin və dişətrafı toxumaların kəskin iltihabı və həmçinin bədbəxt hadisə nəticəsində diş\nzədələndikdə baxış, müalicə və tibb preparatlarına çəkilən xərclər istisna olmaqla, stomatoloji yardım\ngöstərilməsinə çəkilən xərclər;\n5.1.13 tibbi nöqteyi-nəzərdən zəruri olmayan xidmətlərin göstərilməsi və ya həkim tərəfindən təyin\nedilməyin müalicə ilə əlaqədar xərclər;\n5.1.14 Sığorta olunanın sığorta hadisəsi ilə əlaqədar müraciətinə əsasən aldığı həkim göstərişlərinin\nyerinə yetirilməsindən könüllü surətdə imtina etməsi nəticəsində ortaya çıxan xərclər;\n5.1.15 Qeyri ənənəvi müalicə metodlarına çəkilən xərclər;\n5.1.16 Sığorta olunanın qohumları tərəfindən müalicə və qulluq olunmasına dair xərclər;\n5.1.17 Müvafiq lisenziya olmayan tibb müəssisəsi və ya tibbi fəaliyyət həyata keçirmək hüququ\nolmayan şəxs tərəfindən göstərilən xidmətlərə əlaqədar xərclər;\n5.1.18 Bərpaedici müalicə və fizioterapiya xərcləri;\n5.1.19 İstirahət mərkəzlərində, sanatoriyalarda, pansionatlarda, istirahət evlərində və digər bu kimi\nmüəssisələrdə müalicə kursu almaqla əlaqədar xərclər;\n5.1.20 Bədbəxt hadisə və ya qəfil xəstəliklə bağlı olmayan dezinfeksiya, profilaktik vaksinasiya,\nhəkim ekspertizası , laboratoriya və diaqnostika müayinələrinin keçirilməsi ilə əlaqədar xərclər;\n5.1.21 Əlavə rahatlıq, yəni « lüks» tipli palata , televizor, telefon, kondisioner, nəmləndirici , bərbər ,\nmasajçı, kosmetoloq, tərcüməçi və sair xidmətlərin göstərilməsi ilə əlaqədar xərclər;\n5.1.22 Sığorta olunan daimi yaşadığı ölkəyə qayıtdıqdan sonra çəkilən xərclər;\n5.1.23 Müəyyən edilmiş sığorta məbləğini aşan xərclər;\n5.1.24 Servis mərkəzi tərəfindən sanksiyası verilməmiş stasionar müalicə, tibbi daşınma, ölümündən\nsonrakı repatriasiya xərcləri;\n5.1.25 Əgər sığorta müqaviləsində şərtsiz fransıza nəzərdə tutulubsa o, hər sığorta hadisəsi üzrə\nxərclər ödənildikdə tətbiq olunur.\n6. SIĞORTA MƏBLƏĞİ, SIĞORTA HAQQI\n6.1 Sığorta müqaviləsində tərəflərin razılığı ilə Sığortaçı tərəfindən ödənilən xərclərin hər bir növü\n(tibbi, daşınma, tibbi daşınma, ölümdən sonrakı repatriasiya xərcləri )üçün təyin edilən sığorta\ndedikdə Sığortaçının ödədiyi tibbi və tibbi daşınma xərclərinin və həmçinin daşınma və ölümdən\nsonrakı repatriasiya xərcləri son həddi olan pul məbləği başa düşülür;\n6.2 sığorta haqqı sığorta müqaviləsinə müvafiq olaraq Sığortaçıya (onun brokerinə və ya agentinə )\nSığorta olunan tərəfindən ödənilməli olan sığortalanma üçün ödəmədir;\n6.3 Sığorta haqqı Sığortaçının təriflərinə müvafiq olaraq müəyyən edilir və onun məbləği sığorta\nmüqaviləsində göstərilir. Əgər Sığortaçı yüksək təhlükə ilə bağlı, o cümlədən 3.5.7-3.5.13 bəndlərində\ngöstərilən fəaliyyətdə məşğul olan və həmçinin 70 yaşı ötmüş şəxsləri sığortalamaq barədə qərar qəbul\nedərsə, bu şəxslər tərəfindən sığorta haqqı onun tərəfindən müəyyən olunmuş artırıcı əmsallar tətbiq\n6.4 Sığorta olunan bütün sığorta müddəti üçün sığorta haqqını birdəfəlik ödəyir. Sığorta\nmüqaviləsində sığorta haqqını nisyə ödənilməsi nəzərdə tutula bilər. Ödəniş köçürmə yolu və ya nağd\nqaydada həyata keçirilə bilər.\n7. SIĞORTA MÜQAVİLƏSİNİN FƏALİYYƏTİ\n7.1 Əgər sığorta müqaviləsində digər hallar nəzərdə tutulmayıbsa, sığorta müqaviləsi Sığorta olunanın\nAzərbaycan Respublikası sərhədlərindən kənarda olduğu bir ildən artıq olmayan müddətə bağlanır.\nƏgər sığorta müqaviləsində digər hal nəzərdə tutulmayıbsa, Sığorta olunanın çox saylı səfərləri\nnəzərdə tutulan, bir il müddətinə bağlanan sığorta müqaviləsində təminat hər səfərin birinci 90 gününü\n7.2 Sığorta olunanın daimi yaşayış yeri və/və ya vətəndaşı olduğu ölkənin ərazisində sığorta\nmüqaviləsi qüvvədə olmur. Vətəndaş daimi və ya ən çox yaşadığı yer onun yaşayış yeri kimi tanınır.\n7.3 Əgər sığorta müqaviləsində digər hallar nəzərdə tutulmayıbsa, sığorta təminatı sığorta\nşəhadətnaməsində (və eyniləşdirmə kartında ) göstərilən sığortanın başlanma gününün 00.00\nsaatından, lakin yalnız Sığorta olunan ərazisini tərk etdiyi ölkənin sərhədini keçdikdən (pasportda\nsərhəd xidməti tərəfindən edilən qeyd) və sığortanın bütün müddətinə görə sığorta haqqının\nSığortaçının hesabına daxil olduqdan sonra qüvvəyə minir.\n7.4 Əgər sığorta müqaviləsinin qüvvəsinin bitməsi anınadək Sığorta olunanın sığorta hadisəsi\nnəticəsində hospitalizasiya edilməsi ilə əlaqədar olaraq onun xaricdən qayıtması mümkün deyilsə və\nbu müvafiq tibbi rəylə təsdiqlənirsə, Sığortaçı bu Qaydaların 4-cü Bölməsində nəzərdə tutulmuş və\nhəmin sığorta hadisəsi ilə əlaqədar olan öhdəliklərini sığorta şəhadətnaməsində sığorta müqaviləsinin\nsona çatma tarixi kimi göstərilən tarixdən etibarən 4(dörd) həftə ərzində yerinə yetirməkdə davam\n8. SIĞORTA MÜQAVİLƏSİNİN BAĞLANMASI QAYDASI\n8.1 Sığorta müqaviləsi Sığortalının (Sığorta olunanın) şifahi və ya yazılı formada ifadə olunmuş\nərizəsi əsasında bağlanır. Sığortalının (Sığorta olunan) Sığortaçıya aşağıdakı məlumatları verir:\n8.1.1 Sığorta olunanın adı, atasının adı, soyadı (pasportda olduğu kimi), doğum tarixi, ünvanı,\n8.1.2 Sığortalı hüququ şəxs olduqda – onun adı, hüquqi ünvanı , telefonu, bank rekvizitləri, Sığorta\n8.1.3 xaricə səfərin başlanma və başa çatma tarixləri;\n8.1.4 sığorta müqaviləsində nəzərdə tutulan təminatların ərazisinə şamil edildiyi ölkələr;\n8.1.5 səfərin məqsədi;\n8.1.6 əgər Sığorta olunan xaricə işləmək üçün gedirsə, onun sənəti və məşğul olmaq fikrində olduğu\n8.1.7 Sığorta olunanın iştirak etmək fikrində olduğu idman növü və ya idman yarışı;\n8.1.8 sığorta məbləği;\n8.2 Sığorta müqaviləsi bağlanarkən Sığorta olunan özünə məlum olan və sığorta riskini\nqiymətləndirmək üçün əhəmiyyət kəsb edən hallar barədə sığortaçıya məlumat verməlidir.\n8.3 Sığorta müqaviləsi qüvvədə olduğu müddətdə Sığorta olunan sığorta riskindəki özünə məlum olan\ndəyişikliklər barədə Sığortaçıya məlumat verməlidir.\n8.4 Sığorta müqaviləsi Sığorta olunanın tibbi müayinəsi aparılmadan bağlanır. Sığortaçının tələbi ilə\nSığorta olunan sorğu vərəqəsini doldurmalıdır .\n8.5 Sığorta müqaviləsinin bağlanması faktı Sığortaçı tərəfindən sığorta olunana bu Qaydalar əlavə\nedilmiş sığorta şəhadətnaməsinin verilməsi ilə təsdiqlənir. Zəruri olan hallarda eyniləşdirmə kartı\n8.6 Sığorta müqaviləsi bağlanarkən Sığorta olunan sığorta hadisəsinə aid hissədə həkimləri Sığortaçı\n9. SIĞORTA HADİSƏSİ BAŞ VERDİKDƏ TƏRƏFLƏRİN HƏRƏKƏTLƏRİ\n9.1 Sığorta hadisəsi baş verdikdə Sığorta olunan sığorta şəhadətnaməsində və ya eyniləşdirmə kartında\n(əgər verilibsə) göstərilən telefonla Sığortaçının ixtisaslaşmış Servis mərkəzinə dərhal müraciət etməli\nvə dispetçerə baş vermiş hadisə və sığorta sənədlərindəki məlumatlar barədə xəbər verməlidir.\nTəsdiqləyici sənədlər təqdim olunduqda Servis mərkəzi ilə danışıq xərcləri Sığorta olunana ödənilir.\n9.2 Məlumat aldıqdan sonra sığortaçı və ya Servis mərkəzi Sığorta olunana zəruri olan tibbi , tibbi\ndaşınma və sığorta müqaviləsində nəzərdə tutulmuş digər xidmətlərin göstərilməsini təşkil edir, və o\ncümlədən Sığorta olunanın bu Qaydaların 4-cü Bölməsində nəzərdə tutulmuş xərclərini ödəyir.\n9.3 Əgər sığorta müqaviləsində mütləq Servis mərkəzinə müraciət etmək tələb olunmursa, həkimlə\nməsləhətləşməzdən və ya klinikaya göndərilməzdən əvvəl Servis mərkəzinə zəng vurmaq mümkün\nolmayıbsa, Sığorta olunan bunu ilk imkan olduqda etməlidir. Hər bir halda hospitalizasiya və ya\nhəkimə müraciət zamanı Sığorta olunan tibb heyətinə sığorta şəhadətnaməsini və ya eyniləşdirmə\nkartını (əgər verilibsə) təqdim etməlidir.\n9.4 Sığortaçı və ya Servis mərkəzi ilə əlaqə saxlamaq mümkün olmazsa, əgər sığorta müqaviləsində\nServis mərkəzinə mütləq müraciət etmək nəzərdə tutulmayıbsa, Sığorta olunan sığorta\nşəhadətnaməsini təqdim etməklə yaxınlıqda yerləşən tibb müəssisəsinə müraciət edə bilər. Əgər\nSığorta olunan sığorta hadisəsi ilə əlaqədar özü xərc çəkibsə, o, xaricdən (səfərdən) qayıtdıqdan sonra\nSığortaçıya baş verənlər barədə yazılı ərizə verməli və aşağıdakı sənədləri təqdim etməlidir:\n9.4.1 zəruri tibbi yardım göstərilməsinin təşkili, servis mərkəzinə müraciət edilməməyinin\nsəbəblərinin əsaslandırılması da daxil olmaqla, sığorta hadisəsi ilə əlaqədar xərclərin ödənilməsi\n9.4.2 sığorta şəhadətnaməsi və ya onun surəti;\n9.4.3 xəstənin soyadını, diaqnozunu, tibbi yardım üçün müraciət etmə tarixini, müalicə olunma\nmüddətini, göstərilən xidmətlərin, tarix və dəyərə görə ayrılmaq şərti ilə siyahısını, ödənilməli olan\nməbləği əks etdirən tibb müəssisəsinin arayış-hesabının əsli (şirkət blankında və ya müvafiq ştamplı);\n9.4.4 həmin sığorta hadisəsi ilə əlaqədar həkim tərəfindən verilmiş və üzərində aptekin ştampı olan və\nalınmış hər bir dərmanın qiymətini əks etdirən reseptin əsli;\n9.4.5 həkim tərəfindən verilmiş laboratoriya müayinəsinə göndərişin laboratoriya tərəfindən\ngöstərilən xidmətlərin adı, tarix və qiymətə görə ayrılmaq şərti ilə siyahısını əks etdirən hesabın əsli;\n9.4.6 müalicəyə, dərmanlara və digər xidmətlərə görə edilmiş ödənişləri təsdiqləyən sənəd (ödəniş\nbarədə ştamp, pulun alınması barədə qəbz və ya bankın pulun köçürülməsi barədə təsdiqi).\n9.5 Ambulator müalicə xərclərinin ödənilməsi üçün Sığortaçı yalnız ödənilmiş hesabları qəbul edir.\nÖdənilməmiş hesab təqdim etdikdə Sığorta olunan yazılı izahat verməlidir. Sığorta olunan tərəfindən\npoçt vasitəsi ilə alınmış ödənilməmiş hesablar alındığı gündən etibarən 15 (on beş) gün ərzində təqdim\n9.6. Bu Qaydaların 9.4 bəndində göstərilən ərizə və sənədləri Sığorta olunan sığorta hadisəsinin baş\nverdiyi səfərdən qayıtdığı andan etibarən 30 (otuz) təqvim günü ərzində təqdim etməlidir (əgər\nsənədlər azərbaycan, rus, ingilis dillərində tərtib olunmayıbsa, sənədlərin əsillərinin tərcüməsi də əlavə\n9.7 Sığorta olunan tərəfindən çəkilmiş xərclər Sığortaçı tərəfindən sığorta təminatının 9.4 bəndində\ngöstərilən sənədlərin təqdim edildiyi andan etibarən 15(on beş) iş günü ərzində ödənilir. Sığortaçı\ntəqdim olunmuş sənədləri yoxlamaq, sığorta hadisəsinin halları haqqında məlumata malik olan\ntəşkilatlardan sorğu göndərmək və həmçinin sığorta olunanın öz həkiminin müayinəsindən keçirmək\nhüququna malikdir. Sığorta hadisəsinə dair əlavə məlumatın alınması zərurəti yarandıqda sığorta\ntəminatı Sığortaçının sorğu əsasında tələb etdiyi bütün sənədlərin alındığı andan etibarən 15(on beş)\ngün ərzində ödənilir.\n10. ÖDƏNİŞİN VERİLMƏSİ\nSığortalı tərəfindən müvafiq sənədlərin təqdim olunması vaxtından etibarən 15 iş günü ərzində\nsığortaçı sığorta ödənişinin verilməsi, yaxud sığorta ödənişi verməkdən imtina olunması haqqında\nqərar qəbul edir.\n11. SIĞORTA TƏMİNATININ ÖDƏNİLMƏSİNDƏN İMTİNA ETMƏ HALLARI\n11.1 Əgər sığortanın qüvvədə olma müddəti ərzində aşağıda göstərilən hallar baş verərsə, Sığortaçı\nsığorta müqaviləsi üzrə sığorta təminatının ödənilməsindən tamamilə və ya qismən imtina etmək\n11.1.1 bu qaydalar 8.2, 8.3, 9.1, 9.3, 9.4.3, 9.5, 9.6 bəndlərinin pozulması;\n11.1.2 Sığorta olunanın səhhəti və ya ona tibbi və əlaqədar xidmətlərin göstərilməsi barədə qəsdən\nyalan məlumat daxil edilmiş sənədlərin Sığortaçıya təqdim edilməsi;\n11.1.3 qəsdən və ya ehtiyatsızlıqdan sığorta hadisəsi nəticəsində Sığortaçı tərəfindən ödənilməli olan\nziyanın artmasına kömək etmək və ya bu zərərin azalması üçün ağlabatan tədbirlər görməmək.\n11.2 Sığorta təminatının ödənilməməyi barədə qəbul olunmuş qərar haqqında Sığortalıya (Sığorta\nolunana) bu qərarın səbəblərini əks etdirən yazılı məlumat verilir.\n12. SIĞORTA MÜQAVİLƏSİNİN QÜVVƏDƏN DÜŞMƏSİ:\n12.1 Sığorta müqaviləsi aşağıdakı hallarda qüvvədən düşür.\n12.1.1 qüvvədə olma müddəti bitdikdə – sığortanın sığorta şəhadətnaməsində (və ya eyniləşdirmə\nkartında göstərilən son gününün saat 24.00-da);\n12.1.2 Sığorta olunan sığorta şəhadətnaməsində (eyniləşdirmə kartında) göstərilən sığortanın sona\nçatması tarixinin saat 24.00-dan gec olmamaq şərti ilə qayıtdıqda (pasportda dövlət sərhədinin\nkeçilməsi barədə sərhəd xidməti tərəfindən edilmiş qeyd);\n12.1.3 müvafiq hallarda müqavilə ilə nəzərdə tutulan öhdəliklərin Sığortaçı tərəfindən tam həcmdə\n12.1.4 Azərbaycan Respublikası qanunvericiliyi ilə nəzərdə tutulmuş digər hallarda.\n12.2 tərəflərin birinin yazılı bildirişinə əsasən (həmçinin digər tərəfin sığorta müqaviləsinin\nqaydalarını yerinə yetirməməsi ilə əlaqədar) Azərbaycan Respublikasının qüvvədə olan\nqanunvericiliyinin tələblərinə uyğun qaydada Sığorta müqaviləsinə vaxtından əvvəl xitam verilə bilər.\nBelə halda sığorta haqqının qaytarılması aşağıdakı qaydada həyata keçirilir:\n12.2.1 Sığorta müqaviləsinə sığorta olunanın tələbi ilə vaxtından əvvəl xitam verildikdə, sığortaçı\nçəkilmiş xərclər çıxılmaqla müqavilənin qurtarmamış müddəti üçün sığorta haqlarını ona qaytarır;\nəgər bu tələb sığortaçının sığorta qaydalarını pozması ilə bağlıdırsa o, sığorta haqlarını sığorta olunana\n12.2.2 Sığorta müqaviləsinə sığortaçının tələbi ilə vaxtından əvvəl xitam verildikdə o, sığorta olunanın\nsığorta haqlarını bütünlüklə qaytarır; əgər bu tələb sığorta olunanın sığorta qaydalarını yerinə\nyetirməməsi ilə bağlıdırsa, sığortaçı çəkilmiş xərclər çıxılmaqla müqavilənin qurtarmamış müddəti\nüçün sığorta haqlarını qaytarır.\n12.2.3 Sığorta olunanın sığorta müqaviləsində göstərilən ölkəyə getmək üçün vizası olduğu halda o,\nbu ölkəyə getmədikdə və həmçinin getməmək barədə Sığortaçıya sığorta müqaviləsində göstərilən\nsığorta müddəti sona çatdıqdan sonra məlumat verdikdə sığorta haqqı geri qaytarılmır.\n12.2.4 Sığorta müqaviləsinə vaxtından əvvəl xitam verildikdə sığorta haqqı yazılı bildiriş alındıqdan\nsonra 5(beş) bank günü ərzində qaytarılır.\nmiqdarında sığorta haqqının Sığortalıya qaytarılması müvafiq olaraq bu Maddənin 13.1-ci və 13.2-ci\n13.6 Sığorta müqaviləsi Azərbaycan Respublikasının müvafiq qanunvericiliyində müəyyən edilmiş\npredmetinə münasibətdə) qurtarmamış müddəti üçün sığorta haqlarını, bu Maddənin 13.3-cü və 13.4-\n14.1.1 Sığortaçının Sığorta müqaviləsinin şərtlərinə əməl etməsini yoxlamaq, o cümlədən Sığortaçıdan\n14.2.2 Sığorta müqaviləsinin bağlanması üçün zəruri olan, eyni zamanda sığorta müqaviləsi ilə bağlı\n14.3.1 Sığortalı tərəfindən verilən məlumatları və həmçinin Sığortalı və Sığorta olunan tərəfindən\n14.3.2 Bu Qaydalarda nəzərdə tutulmuş hallarda sığorta ödənişini həyata keçirməkdən imtina etmək,\nbelə ödənişlərin həyata keçirildiyi hallarda Sığortalı tərəfindən geri qaytarılmasını tələb etmək;\n14.4.2 Sığorta hadisəsi baş verdiyi halda müvafiq sənədlər əsasında sığorta ödənişi həyata keçirmək;\n15. MÜBAHİSƏLƏRİN HƏLLİ QAYDASI\nSığorta müqaviləsinə dair mübahisələr danışıqlar yolu ilə həll edilir. Əgər razılıq əldə edilməzsə,\nmübahisə Azərbaycan Respublikasında qüvvədə olan qanunvericiliyə müvafiq olaraq məhkəmə\ntərəfindən həll edilir.\nAZƏRBAYCAN RESPUBLİKASI SƏRHƏDLƏRİNDƏN KƏNARA ÇIXAN\nVƏTƏNDAŞLARIN BƏDBƏXT HADİSƏLƏR VƏ QƏFİL XƏSTƏLİKLƏR ZAMANI\nTİBBİ XƏRCLƏRİNİN SIĞORTASININ QAYDALARI\nZONALAR ÜZRƏ BİR GÜN ÜÇÜN YEKUN TARİF DƏRƏCƏLƏRİ\nXaricə gedən vətəndaşların tibbi xərclərinin sığortası üzrə\nTarif dərəcələrinin əsaslandırılması Qeyri-həyat sığortası sahəsi üzrə sığorta tariflərinin\nhesablanması haqqında. Metodikadan istifadə edilməklə aparılır. Tarif dərəcəsini hesablayarkən\nəvvəlcə netto-dərəcəni hesablayırlar. Netto-dərəcənin hesablanmasında aşağıdakı məlumatlardan\nl) Sığorta hadisəsinin baş verməsi ehtimalı(q) - 0,2;\n2)Bir sığorta müqaviləsi üzrə orta sığorta məbləği(So) – 18.000 AZN;\n3)Bir sığorta hadisəsi üzə orta sığorta ödənişi(Sö) – 1.600 AZN;\nRisk üstəliyini hesablamaq üçün təminat ehtimalını 0,98 götürək. Bu halda həmin ehtimala\nuyğun əmsal a=2 olur. Risk üstəliyi aşağıdakı düsturla hesablanır:\nTarif dərəcəsinin strukturu: netto-dərəcə -70%, yüklənmə -30%. O cümlədən işlərin aparılması\nxərcləri-28%, qarşısıalınma tədbirləri fonduna ayırma -l%, tarif mənfəəti -1%.\nSığortanın qaydalarından asılı olaraq baza tarif dərəcəsi azaldılır və ya artırılır. Nəticədə yekun tarif\ndərəcələri bir gün üçün 0,3$-3$ (manata qarşılıqlı olaraq) aralığında dəyişir


Birinci vitse-prezident Mehriban Əliyeva Ermənistanın hərbi təxribatı nəticəsində həlak olmuş əsgər və zabitlərimizlə bağlı paylaşım edib - shekimedia.az\nBirinci vitse-prezident Mehriban Əliyeva Ermənistanın hərbi təxribatı nəticəsində həlak olmuş əsgər və zabitlərimizlə bağlı paylaşım edib\nAzərbaycan Respublikasının Birinci vitse-prezidenti Mehriban Əliyeva rəsmi instaqram səhifəsində Ermənistanın törətdiyi növbəti hərbi təxribat nəticəsində yaranan silahlı qarşıdurma zamanı həlak olmuş əsgər və zabitlərimizlə bağlı paylaşım edib.\nShekiMedia.az paylaşımı təqdim edir: “Ermənistanın törətdiyi növbəti hərbi təxribat nəticəsində yaranan silahlı qarşıdurma zamanı həlak olmuş əsgər və zabitlərimizin doğmalarına və yaxınlarına dərin hüznlə başsağlığı verirəm. Allah bütün şəhidlərimizə rəhmət eləsin, onların ailələrinə səbir versin. Yaralıların tezliklə sağalmasını diləyirəm. Uca Tanrı Vətənimizi qorusun!”.\nAzərbaycan Ordusu tərəfindən Ermənistanın 2020-ci il sentyabrın 27-də təcavüzünə qarşı başlanan əks-hücum əməliyyatı 2020-ci il noyabrın 9-da böyük Zəfərlə başa çatıb.\nLakin bəyanatın imzalandığı 10 noyabr 2020-ci ildən 1 dekabr 2020-ci ilə qədər – 20 gün müddətində ermənilər Laçın şəhərində və rayon ərazisində dağıntılar törədib, rayonu tərk edərkən binaları, evləri, tikililəri talan edib, yandırıb, ağacları qırıb, ekoloji terrora əl atıb.\n“Böyük sevinc hissi ilə bildirirəm ki, Laçın rayonu işğaldan azad olundu. Bütün Azərbaycan xalqını bu münasibətlə ürəkdən təbrik edirəm. Laçın rayonunun işğaldan azad olunması tarixi hadisədir. Özü də bir güllə atmadan biz Laçın rayonunu qaytardıq. Düşməni buna məcbur etdik. Döyüş meydanında əldə edilmiş parlaq qələbə bu gözəl nəticəyə gətirib çıxardı ki, üç rayonumuz – Ağdam, Kəlbəcər və Laçın bizə qaytarıldı. Biz bu rayonları bir güllə atmadan, bir şəhid vermədən qaytarmışıq”, – deyə dövlət başçısı bəyan edib.\nANA SƏHİFƏ25 dəqiqə\nELM VƏ TƏHSİL47 dəqiqə


“Karabakh is Azerbaijan!” adlı “YouTube” kanalının təqdimatı keçirilib - FOTO - DiasporPRESS\n“Karabakh is Azerbaijan!” adlı “YouTube” kanalının təqdimatı keçirilib – FOTO\n10 İyun 2020, 10:18\nDiasporla İş üzrə Dövlət Komitəsindən bildirilib ki, bu münasibətlə təşkil edilən virtual tədbirdə Bakıda və müxtəlif regionlarda yaşayan 50 nəfərədək diaspor könüllüsü, Diasporla İş üzrə Dövlət Komitəsinin şöbə müdiri Aqil Əsədov və Dövlət Komitəsinin əməkdaşı, “Azərbaycan Diaspor Könüllüləri” proqramının koordinatoru Bəxtiyar Rəhimov iştirak edib. Dövlət Komitəsinin “Təbliğat, informasiya və analitik təhlil” şöbəsinin müdiri A.Əsədov tədbiri giriş sözü ilə açaraq gəncləri salamlayıb, onların təşəbbüsü ilə yaradılan “Karabakh İs Azerbaijan!” adlı “YouTube” kanalının əhəmiyyətini qeyd edib və görüləcək işlərdən danışıb.\nDaha sonra “Azərbaycan Diaspor Könüllüləri”nin koordinatoru B.Rəhimov gəncləri salamlayaraq, ali məktəblərdə imtahan sessiyası müddətində vaxt ayırıb onlayn konfransa qoşulduqlarına görə təşəkkür edib. Pandemiya dövründə dövlətimiz tərəfindən həyata keçirilən tədbirləri qeyd edib və gəncləri karantin dövrünün qaydalarına ciddi əməl etməyə çağırıb.\n“Biz – Azərbaycan Diaspor Konüllüləri möhtərəm cənab Ali Baş Komandanın Avropanın mərkəzində işğalçı ölkənin baş nazirinə keçdiyi tarixi dərsdən ruhlanaraq “Qarabağ Azərbaycandır!” adlı “YouTube” kanalı yaradırıq. Kanalda Qarabağ həqiqətləri – tarixi, təbiəti, adət-ənənələri, mətbəxi, əhalisi, mədəniyyəti, musiqisi, şəxsiyyətləri və s. haqqında Azərbaycan, ingilis və rus dillərində videolar hazırlayaraq paylaşacağıq.\nKanalın məqsədi “Qarabağ Azərbaycandır!” ifadəsinin bütün dünyaya qəbul etdirilməsi, müxtəlif ölkələrdə yaşayan azərbaycanlı, azərbaycansevər gəncləri Azərbaycan həqiqətlərinin təbliği istiqamətində daha da səfərbər etməkdir. Bir daha bəyan edirik ki, “Qarabağ Azərbaycandır!” sözlərinin bütün dünyaya qəbul etdirilməsi üçün, müxtəlif ölkələrdə yaşayan azərbaycanlı gənclərlə birlikdə əlimizdən gələni edəcəyik”.\n29, Noyabr - 12:4589


Rus hərbiçilərdən yığılmış "ÇVK Vaqner"muzdlularının Suriyada vəhşilikləri haqda video meydana çıxdı - VİDEO+25 » Teref.az\nRus hərbiçilərdən yığılmış "ÇVK Vaqner"muzdlularının Suriyada vəhşilikləri haqda video meydana çıxdı - VİDEO+25\nRusiyanın “Vaqner” özəl hərbi şirkətinin döyüşçülərinin 2017-ci ildə Suriyada əsirə qarşı işgəncə videosunun davamı peyda olub.\nAxar.az xəbər verir ki, bu məlumatı “Novaya qazeta” yayıb. Məlumata görə, 2017-ci ilin iyununda çəkilən videoda əsirə verilən işgəncədən sonra onun başının kəsildiyi və cəsədinin asılaraq yandırılması yer alıb. Bununla bərabər öldürülən şəxsin üzərində “Vaqner”in muzdluları “Hərbi Desant Qüvvələri üçün” sözlərini yazıblar.\n1986-cı ildə Deyr əz-Zorda anadan olan bu şəxsin Suriyadan müharibənin başlanğıcında qaçdığı, amma sonradan geri döndüyü və məcburi Bəşər Əsədin ordusuna daxil edildiyi vurğulanıb. Bundan sonra ordudan qaçan şəxs “Vaqner”çilər tərəfindən ələ keçirilib. Onun Xümsdə Şair yatağı yaxınlığında edam edildiyi bildirilib.\n“Novaya qazeta” videoda yer alan şəxslərdən birinin Stanislav D. olduğunu bəyan edib. Bu şəxsin “Vaqner”in kəşfiyyatında xidmət etdiyi açıqlanıb.\nŞair yatağına gəlincə isə bu ərazi 2017-ci ilin yazında İŞİD-dən “Vaqner”in sayəsində azad edilib. Bundan sonra yataqdan çıxan neftin 25%-nin “Putinin aşpazı” kimi tanınan Yevgeni Priqojinin “Yevro Polis” şirkətinə verildiyi bildirilib. Maraqlı məqam odur ki, bu şərt təkcə Şair yatağına aid edilməyib. Belə ki, şirkətlə Dəməşq arasındakı razılaşmaya əsasən, kompaniya azad edilən bütün neft və qaz yataqlarında 25% paya sahib olacaq.\nTeref.az olaraq qeyd etmək istəyirik ki, bu yaxınlarda MAR-ında qətlə yetirilən telejurnalistlərində qətlində "ÇVK Vaqner" musdlularının əli olduğu iddia olunur. Qeyd edək ki, həmyerlimiz Orxan Camal başda olmaqla bu qrup MAR--nda "ÇVK Vaqner"-in muzdlularınn hərbi cinayətlərini araşdırmaqla məşğul idilər.


Ermənilərin yeni Qarabağ yalanı - "Xristian kartı" işə düşdü\n1 997 18 Avqust 2014 09:13 | Siyasət\nDağlıq Qarabağdakı müharibə başqalarının torpağını tutmaq üçün yox, xristian erməniləri xilas etmək üçün başlayıb.\nÖzünü beynəlxalq humanitar təşkilatı adlandıran hansısa "Xristian irsi liqası" qurumu uzun müddət sürən münaqişəyə yeni don geyindirməyə çalışır.\nErməni nəşrlər yazırlar ki, bu, özünü beynəlxalq liqa adlandıran təşkilat bildirir ki, Dağlıq Qarabağda ermənilər tam məhvə məruz qalmışdılar.Yalnız rəsmi İrəvanın müdaxiləsi onları xilas elədi. Ermənistan ordusu tanklarla, toplarla və avtomatlarla erməniləri xilas etdi, təbii ki, müsəlman azərbaycanlıları məhv etməklə. Göründüyü kimi, özünü xristian təşkilatı adlandıran qurum əsas xristian çağırışı olan "öldürmə" barədə bir kəlmə də danışmır.\nYada salaq ki, SSRİ-nin məşhur Yenidənqurma illərində ermənilər səs-küy qaldırdılar ki, Qarabağ bölgəsinin sakinləri güc-bəla ilə yaşayırlar və pis azərbaycanlılar onların hesabına kef eləyirlər.\nMixail Qorbaçev də dərhal bu dağlıq diyara SSRİ Dövlət Plan Komitəsinin sədrinin milliyyətcə erməni olan birinci müavininin rəhbərliyi altında xüsusi komissiya göndərdi.\nBir aydan sonra məlum oldu ki, Dağlıq Qarabağda sakinlərin yaşayış minimumu orta respublika göstəricisindən dəfələrlə yüksəkdir. İqtisadi göstəricilərə gəldikdə isə Dağlıq Qarabağ Azərbaycan üzrə lider mövqedə idi.\nRəsmi İrəvan dərhal yeni mahınalar oxumağa başladı. Sən demə, Qarabağ hələ kələz və dinozavrların vaxtından Ermənistana məxsus olub. Jurnalistlərin "Niyə İrəvanın bu dağlıq diyarla heç bir ümumi sərhədi yoxdur?" sualına isə cavab gəldi ki, "Tarix günahkardır". Tarixin günahı nə idi, açıqlanmıdı. İndi yəqin ki, yarıdan çoxu ermənilərdən ibarət olan, sosial şəbəkələrdə yalnız erməni problemini qabardan bu beynəlxalq liqadan mənəvi, bəlkə də maddi dəstək alan İrəvan artıq başqa mahnılar oxumağa başlayır. Sən demə, onların əsas istəyi erməni xristinaları xilas etmək olub.\nMən yüzlərlə dəfə Qarabağda olmuşam və əminəm ki, bu diyarda hələ də qalmış minlərlə, bəlkə də on minlərlə adam Azərbaycanda nejə rahat yaşadıqlarına xatırlayırlar. İş və pul, ən əsası isə sabahkı günə inam var idi. Bu bədbəxtlər İərvanın avantürasının qurbanı oldular. "Bu gün Qarabağın iqtisadiyyatı məhv olub, burada ən çox satılan məhsul qızartılmış günəbaxan tumudur",- deyə erməni qəzetləri yazır. Təbii ki, İrəvan bu diyarın sakinlərinin bütün əziyyətlərini Azərbaycanın üzərinə atır. Yəni müharibə gedir, geri çəkilsək, gəlib hamımızı qıracaqlar, dözün, nə vaxtsa hər şey yaxşı olacaq. Amma bunun nə vaxt baş verəcəyi bəlli deyil.


Sabah Bakıda 21 dərəcəyədək isti olacaq\nAprelin 16-da gözlənilən hava şəraiti açıqlanıb.\nMilli Hidrometeorologiya Xidmətindən verilən məlumata görə. aprelin 16-da Bakıda və Abşeron yarımadasında havanın dəyişkən buludlu olacağı, əsasən yağmursuz keçəcəyi gözlənilir. Gecə və səhər bəzi yerlərdə zəif duman olacaq, mülayim cənub küləyi əsəcək.\nHavanın temperaturu Abşeron yarımadasında gecə 9-12, gündüz 18-22, Bakıda gecə 10-12, gündüz 19-21 dərəcə isti olacaq. Atmosfer təzyiqi normadan yüksək 764 mm civə sütunu, nisbi rütubət gecə 70-80, gündüz 50-55 faiz təşkil edəcək.\nAprelin 16-da Azərbaycanın rayonlarında havanın əsasən yağmursuz keçəcəyi, lakin gündüz bəzi dağlıq ərazilərdə şimşək çaxacağı, qısamüddətli yağış yağacağı, dolu düşəcəyi gözlənilir. Gecə və səhər ayrı-ayrı yerlərdə duman olacaq, şərq küləyi əsəcək.\nHavanın temperaturu gecə 7-12, gündüz 20-25, dağlarda gecə 3-8, gündüz 10-15, bəzi yerlərdə 18 dərəcə isti olacaq.\nAprelin 16-da Abşeron yarımadasında meteoroloji amillərin zəif və mülayim tərəddüdü gözlənilir ki, bu da meteohəssas insanlar üçün əsasən əlverişlidir.\nMəqalədə : Sabah Bakıda 21 dərəcəyədək isti olacaq


Azərbaycanda cinsi yolla keçən xəstəliklər artıb - SƏBƏBLƏR - Azinforum.az İnformasiya Portalı\nAna səhifə / Araşdırma / Azərbaycanda cinsi yolla keçən xəstəliklər artıb – SƏBƏBLƏR\nAzərbaycanda cinsi yolla keçən xəstəliklər artıb – SƏBƏBLƏR\nEkspertlərin hesablamalarına görə, dünyanın hər 6 sakinindən biri nə zamansa cinsi yolla ötürülən hansısa xəstəliyə yoluxub. Azərbaycanda da cinsi yolla keçən xəstəliklərin sayı ildən-ilə artmaqdadır. Buna bir neçə faktor səbəb olur. Cinsi partnyorların tez-tez dəyişdirilməsi, prezervativ istifadə etmədən cinsi əlaqəyə girmə, fahişəlik və sair…\nTibb üzrə fəlsəfə doktoru, androloq Rauf Rzayev bildirib ki, bəzi cinsi yolla yoluxan xəstəliklər vaxtında müalicə olunmasa, uzunmüddətli xəstəliyə və hətta ölümə səbəb ola bilər.\n“Dünyada ən təhlükəli cinsi yolla yoluxan xəstəlik HİV-dir. HİV (İnsan immun çatışmazlığı virusu) QİÇS-ə (Qazanılmış İmmun Çatışmazlığı Sindromu) səbəb olur ki, bu da insan bədəninin immun sistemini zədələyir və xəstəliklərə qarşı mübarizə gücünü zəiflədir. Cinsi yolla ən çox yayılan xəstəliklərdən biri honoreyadır. Bir sıra hallarda xəstə anadan doğuş zamanı dölə, xəstə insanın çirklənmiş hamam-tualet dəsti, paltarları, tibbi alətlər vasitəsilə də sağlam insanlara yoluxan bu xəstəlik çox müxtəlif adlarla (süzənək yaxud triplit) tanınır. Honoreyanın əsas klinik əlaməti sidik kanalından irinli sarı- yaşılımtıl axıntının olmasıdır. Honoreyanın əlaməti cinsi əlaqədən 1-15 gün ərzində, daha çox hallarda isə 1-2 gün sonra, hətta bəzən 12 saat sonra yaranır. Bu əlamətlər sidik kanalından irinli axıntının gəlməsi, qaşınma, yandırma, cinsi orqan başının ağrılı olması, sidik kanalının xarici dəliyinin qızarması şişkinləşməsi, iltihablaşması hərdən isə sidik ifrazının axırında cüzi qan qarışıgı, temperaturun yüksəlməsi ilə da özünü göstərir.\n“Prezervativdən istifadə etmək, daha doğrusu, düzgün istifadə etmək də vacibdir. Daha bir ciddi məqama toxunmaq istəyirəm. Prezervativdən istifadə qaydası iki cürdür. Biri cinsi akt zamanı qadını hamilə saxlamamaq, digəri isə cinsi infeksiyaya yoluxmamaq üçündür. Kişi qadınla vajinal cinsi əlaqədə oldu, prezervativi həmin dəqiqə çıxarır. Belə olan halda qadın hamilə qalmır. Yox, əgər kişi cinsi infeksiyalara yoluxmaqdan qorunmaq istəyirsə, prezervativi hamamda yuyunaraq, çıxarmalıdır. Onu da qeyd edim ki, cinsi əlaqədən dərhal sonra antibakterial sabunla tək cinsiyyət orqanını deyil, bütünlüklə qasıq nahiyyəsini yumaq lazımdır. Prezervativdən istifadə etdiyiniz halda belə əlaqədən sonra mutləq sidiyə gedin. Bu cinsi infeksiyalarla yoluxma riskini azaldacaq. Bəzən görürsən ki, xəstə gəlir ki, “doktor, mən seks zamanı daim prezervativdən istifadə etmişəm. Bu xəstəlik məndə haradan yaranıb?”.\nAraşdıranda da məlum olur ki, xəstə prezervativdən düzgün istifadə etmir. Onu da deyim ki, prezervativ cinsi keçən infeksiyalardan 100 deyil, 80 faiz qoruyur.\n“Bax bu artıq 100 faizli qorunma olur. Həmçinin ictimai tualetdən necə istifadə etmənizə diqqət yetirin. Böyük əksəriyyət ayaqyolunu açır, dərhal da kabinəyə və ya pissuara gedir. Üstəlik, sidiyə gedən zaman cinsi orqanını az əvvəl qapını açdığı əli ilə tutur. Sizdən öncə qapını minlərlə insan açıb. Necə fikirləşirsiniz, bu minlərdən bir neçə insanın zöhrəvi xəstəliklərdən əziyyət cəkmə ehtimalı və infeksiyanın ötürülmə ehtimalı nə qədərdir? Cinsiyyət orqanını tutacağınız əlinizlə tualetin qapısını açmayın. Əllərinizi yalnız sidiyə gedəndən sonra deyil, həm də əvvəl yuyun. Sadə qaydalara riayət edərək, cinsi infeksiyalar ilə yoluxma riskini azaltmaq mümkündür”.(modern.az)\nÖncəki “Space”də alpinistin tapıldığını yaydılar – Video\nNövbəti Piyada vurulubsa, sürücünü nə gözləyir?


Bütün etnik və dini azlıqlar Azərbaycanınbərabərhüquqlu vətəndaşlarıdır\nBütün etnik və dini azlıqlar Azərbaycanın\n18:41 28-12-2017 751\nÜmummilli lider Heydər Əliyevin təşəbbüsü ilə milli azlıqların ədəbiyyat, mədəniyyət, dil, tarix,\nadət-ənənələrin və s. qorunub saxlanmasına, inkişaf etdirilməsinə qanuni zəmin yaradılıb\nTarazlı milli siyasət kursu, milli azlıqların ən kiçik qayğılarından tutmuş ciddi sosial problemlərinə qədər bütün məsələlərinin həlli 1994-cü ildən sonra prezident Heydər Əliyevin iradəsi, cəsarəti ilə həyata keçirilməyə başlayıb.\nÜmummilli lider Heydər Əliyevin təşəbbüsü və göstərişi ilə milli azlıqların ədəbiyyat, mədəniyyət, dil, tarix, adət-ənənələrin və s. qorunub saxlanmasına, inkişaf etdirilməsinə qanuni zəmin yaradılıb. Bu məqsədlə onlara dövlət tərəfindən maliyyə yardımları göstərilir. Milli azlıqların mədəniyyət mərkəzləri kommunal xərclər, kirayə haqqı ödəmədən fəaliyyətləri üçün yararlı yerlərlə təmin olunublar. Onların əlifbaları, doğma dillərində dərslikləri hazırlanıb, kitabların, qəzetlərin nəşri üçün dövlət büdcəsindən vəsait ayrılıb, respublika radiosunda, yerli özəl televiziyalarda və qəzetlərdə doğma dillərində veriliş və materiallar hazırlanmasına şərait yaradılıb, müxtəlif konfessiyaların sərbəst və azad fəaliyyət göstərməsinə tam hüquqi təminat verilib.\nAzərbaycan respublikasının prezident İlham Əliyev də Azərbaycanda heç vaxt dini, yaxud milli zəmində ayrı-seçkilik olmayacağını bütün çıxışlarında bəyan edib. O, qeyd edib ki, hər bir Azərbaycan vətəndaşı dinindən, dilindən milliyətindən aslı olmayaraq, eyni hüquqlara malikdir və bu siyasət daim davam edəcək.\nAzərbaycan ərazisində kompakt yaşayan milli azlıq, azsaylı xalq və etnik azlıqlarla yanaşı, sayının azlığından və çoxluğundan asılı olmayaraq, həmçinin özbəklər, qazaxlar, litvalılar, latışlar, moldovanlar, estonlar, qırğızlar, taciklər, türkmənlər, abxazlar, aqullar, buryatlar, inquşlar, darginlər, kabardinlər, komilər, qumuqlar, marilər, noqaylar, rutullar, udmurtlar, çeçenlər, çuvaşlar, adıgeylər, çərkəzlər, qaqauzlar, Orta Asiya yəhudiləri, qaraçılar, ərəblər, aysorilər, əfqanlar, bolqarlar, macarlar, vyetnamlar, yunanlar, koreyalılar və kubalılar da yaşayır. Onların bir çoxu başqa millətlərdən olduqları kimi, həm də digər səmavi dinlərin daşıyıcılarıdırlar.\nOnu da diqqətinizə çatdıraq ki, ölkə prezidentinin 2001-ci il Sərəncamı ilə hazırlanan "Milli azlıqların hüquqlarının qorunması üzrə Azərbaycan hökumətinin hesabatı" Avropa Şurası tərəfindən müsbət qarşılanıb. Avropa Şurasının rəsmiləri Azərbaycanda milli azlıqların hüquqlarının qorunması sahəsində heç bir problemin olmadığını birmənalı şəkildə qeyd ediblər.\nBu da onu deməyə əsas verir ki, Azərbaycan dövləti ölkə ərazisində yaşayan milli azlıqlar qanunla nəzərdə tutulan hər cür təşkilat yaratmağa tam təminat verir. Belə təşkilatların hüquqi vəziyyətini Konstitusiya və ya qanunlar tənzimləyir. Azlıqların milli təşkilatlarının müxtəlifliyi ənənələrlə bağlıdır. Lakin o da diqqət çəkir ki, xüsusi etnik birliklər daha çox dini zəmində yaranır.\nAzərbaycan xalqı ölkə ictimaiyyətinin əsas hissəsi olan azərbaycanlılardan və ölkənin müxtəlif guşələrində kompakt yaşayan 30-dan çox sayda millət və etnik qruplardan ibarətdir. Sayı, dil və dinlərinin müxtəlifliyinə baxmayaraq, onlar Azərbaycanın bərabərhüquqlu vətəndaşlarıdır. Müstəqillik əldə etdikdən sonra bir çox region ölkələrindən fərqli olaraq, ölkəmizin ərazisində yaşayan milli azlıq və etnik qrupların mədəniyyəti ölkə mədəniyyətinin tərkib hissəsi kimi qorunur və inkişaf edir. Bu, regionun inkişaf edən ölkəsi kimi, Azərbaycan üçün ən təqdirəlayiq hal kimi qiymətləndirilir. Sovet rejimi dağılandan sonra Azərbaycanda azsaylı xalqların bır sıra mədəniyyət mərkəzləri yaradıldı.\nBu da təqdirəlayiq haldır ki, ölkəmizdə hər il mayın 21-də Dialoq və İnkişaf Uğrunda Dünya Mədəni Müxtəliflik Günü qeyd olunur. Bu gün BMT Baş Məclisi tərəfindən 2002-ci ilin dekabrında təsis edilib. Dialoq və İnkişaf Uğrunda Dünya Mədəni Müxtəliflik Günü ilk dəfə 2003-cü il mayın 21-də qeyd olunub. UNESCO-ya üzv olan dövlətlər bu qurumun Bəyannaməsini təsdiqləməklə mədəni müxtəlifliklə əlaqədar dəyərlərin tanınmasını, qorunmasını və yerli, milli və beynəlxalq səviyyədə fəal təbliğ olunmasını öhdələrinə götürüblər.\nMüxtəlifliyin vəhdəti etnik, milli və ya konfessional fərqlərin aradan qaldırılması demək deyil. Tam əksinə, multikulturalizmin və tolerantlığın inkişafına yönəlik bir addımdır.\nBu baxımdan qeyd etmək vacibdir ki, mədəniyyətin ən mühüm şərtlərindən biri - mədəni müxtəliflik və plüralizmdir. Bu problem etnik, milli və ümumbəşəri miqyaslarda mədəni ünsiyyət və inteqrasiyanın təhlili üzərində qurulur. Mədəniyyətin təsiri və funksiyaları müxtəlif sivilizasiyalarda müxtəlif cür özünü göstərir. Bu da mədəniyyətin daxili məzmun və strukturunda mövcud olan dəyər fərqliliyindən irəli gəlir.\nÇoxçalarlılıq isə hər bir mədəniyyətə xas xüsusiyyətdir. Buna görə də, artıq etnik səviyyədə mədəniyyətin xarici təsirlərə reaksiya nümayiş etdirmək, yaxud da daxili inkişaf qanunlarını müəyyənləşdirmək baxımından kifayət qədər müstəqilliyə, müxtəlifliyə malikdir. Bu müxətliflik milli və ümumbəşəri səviyyələrə yüksəldikcə daha sabit, dayanıqlı və möhkəm olur.\nProfessor Pəbiyyət Aslanovanın "Qloballaşma və mədəni müxtəliflik" monoqrafiyasında qeyd edir ki, mədəniyyətin strukturundakı hər bir komponent - mifologiya, elm, din, ədəbiyyat və s. - bu sistemin həlqələrini, eləcə də etnik-milli-ümumbəşəri səviyyə müstəvilərini təşkil edir.\nFilosof M.S.Kaqan isə mədəniyyəti yalnız öyrənmək deyil, həm də qəbul etmək, başqa mədəniyyətin mövcud olması kimi təbii tarixi fakt olaraq qəbul etmək lazım olduğunu vurğulayıb. Etnologiyada yayılan fikrə görə, "mədəni birlik" dedikdə müəyyən etnosu təşkil edən bir toplum başa düşülür və burada mədəniyyət sosial həyatın bütün tərəflərini (siyasət, iqtisadiyyat və s. sahələrə ayrılmadan) əhatə edir. Yəni burada mədəniyyət dedikdə bütövlükdə cəmiyyət nəzərdə tutulur. Mədəniyyətin etnik, milli və bəşəri səviyyələrinin formalaşmasında mədəni xüsusiyyət və amillərin oxşarlığı mühüm rol oynayır. Bu səviyyələrin fərqləndirilməsi "mədəni müxtəliflik" anlayışı məzmunu başa düşməyə kömək edir.\nOnu da qeyd edək ki, etnik mədəniyyət müstəvisində etnosun formalaşmasında yalnız mədəni deyil, coğrafi (təbii mühit), sosial (sosial strukturların bənzərliyi), biososial (antropoloji tip kimi) və təsərrüfat faktorlarının da rolu böyükdür. Təbii mühit və başqa amillərin təsiri ilə insanların fəal münasibəti nəticəsində bəzi dil, adət, ənənə, məişət və psixoloji cəhətlərin ümummilliyi formalaşa bilir. Lakin istənilən insan birliyi, etnik özünüdərketmə şüuru, bu etnosa mənsubluq hissini formalaşdıra bilmirsə, onda bu birliyin parametrləri, mahiyyəti qeyri-müəyyən və dumanlı qalır.\n"Etnik qrup" və ya "etnos" sözləri bəzi konseptual anlaşılmazlığı özündə əks etdirsə də, müasir elmdə özünün, məxsusi, özəl tarixinin kollektiv (ictimai şüur səviyyəsində) anlamı, dərki nəticəsində, dil, din, irq və milli identikliyə malik sosial qrupdur. Etnos bir neçə kollektiv identiklik formalarının daşıyıcısıdır. Bunlar mədəni, dini, milli, identiklik formalarıdır. Etnik spesifika və əlamətlər anlayışı mövcuddur. Buraya əsasən dil, mədəni adət-ənənə, norma və qaydalar, din, ərazi, tarix kimi amillər də daxildir.\nSon illər mədəni özəllik və müxtəlifliyin etnik spesifika və əlamət kimi həlledici, mühüm amil olması, ümumi mədəni dəyərlərin əhəmiyyəti birmənalı şəkildə elmi ictimaiyyətin daha çox rəğbət bəslədiyi mövqedir. Mədəniyyətin differensiyası gedişində dil, din, sənət, siyasi-mədəni təsisatlar və s. kimi identiklik nümunələrindən biri, sistem yaradıcı faktor qismində, konkret etnik birliyi başqasına münasibətdə təşkilatlandıran qüvvə rolunda çıxış edir.\nBu və ya digər amilin rolu və əhəmiyyəti əsasən nisbi xarakter daşıyır. Etnik mədəniyyətin hansısa bir xüsusiyyəti, başqa mədəniyyətdə bunun olmamasına rəğmən müxtəliflik və fərqliliyin əsas göstəricisi olur. Bu fərqli xüsusiyyət tarix boyu yalnız mədəniyyətlərin təbii mahiyyət əlaməti kimi deyil, onları ayıran ziddiyyət, qarşıdurma, özgəlik kimi başa düşülüb.\nEtnik mədəniyyətlərin qarşılıqlı ünsiyyəti daxilən ziddiyyətli prosesdir. Mədəniyyətdən bəhrələnmə inteqrasiya proseslərinə təkan verməklə bərabər, paralel olaraq etnik spesifikanın mühafizəsinə yönəlik özünüdərk şüurunda götür-qoy edilir. Bu baxımdan ölkəmizin ərazisində yaşayan etnosların, milli azlıqların mədəniyyətlərinin, adət-ənənələrinin qorunub saxlanması və inkişaf etdirilməsi də dövlətimizin qarşısında duran prioritet məsələlərdən biridir.\nÇünki onlar da ölkəmizin tamhüquqlu vətəndaşları olaraq qanunla nəzərdə tutulan bütün hüquqlarından yararlana bilirlər. Onlar öz dillərindən istifadə edir, maddi-mənəvi mədəniyyətlərini qoruyub saxlayır, özlərinin milli-mədəni birliklərini, assosiasiyalarını və ittifaqlarını yaradırlar. Bununla yanaşı onlar həm də öz fəaliyyətləri üçün hökumətdən maliyyə yardımı alırlar. Dövlət onların müdafiəsini müxtəlif formalarda həyata keçirir. Dövlət səviyyəsində milli-mədəni cəmiyyətlərlə görüşlər keçirilir və burada milli azlıqlarla bağlı konkret problemlər operativ həll olunur.


Digital marketing - Vusal Kerimov\nLoyallıq marketinqi nə deməkdir?\nLoyallıq marketinqi mövcud müştəri bazasının təkrar alış-veriş edərək sadiq müştərilərə çevrilməsi üçün hazırlanmış strategiyadır. Bu anlayış yaranmazdan öncə bizneslərin tək fokus nöqtəsi müştəri bazasını genişləndirmək, yeni müştərilər cəlb etmək idi. Əlbəttə zaman keçdikcə yeni müştəri cəlb etməyin önəmi qədər mövcud…\nLoyallıq nədir? Loyallıq – sadiklik Sadiqlik – möhkəm dostluq və ya kiməsə və ya hər hansı prosesə dəstək olmaq keyfiyyətidir. Loyallıq marketinqi? Loyallıq marketinqi, şirkətin təşviqlər vasitəsilə mövcud müştəri auditoriyasını artırmağa və qoruyub saxlamağa yönəltdiyi strateji idarəetməyə əsaslanan marketinq yanaşmasıdır….\n2022-ci ilin 5 Digital Marketing trendi\n1. Meta hər yerdə Hətta Facebook öz adını META olaraq dəyişib. Yadınızdadırsa, Google bir anda 2015-ci ildə Alphabet kimi mövqeləşdi. Önəmli olan seçimdir. İstifadəçilərə genişləndirilmiş və virtual təcrübə təqdim etmək üçün Facebook Metaverse-i işlədir. Bir marketoloq olaraq, biznesinizi bu məkana…\nKontent marketinqin faydaları\nKontent marketinq nədir? Kontent marketinqi – brend reputasiyası, məlumatlılıq və auditoriya ilə yaxınlıq yaratmaq məqsədi ilə kontentin yaradılması, dərc edilməsi və paylaşılmasıdır. Kontent marketinqin biznes üçün faydaları nələrdir? 1. Auditoriyanın böyüməsinə xidmət edir Sosial mediada şirkət hesabları auditoriyasının inkişafına kömək…\nMobil marketinq – məhsul və xidmətlərin mobil qurğular, smartfon və planşetlər vasitəsi ilə önə çıxarılması həyata keçirən kompleks marketinq prosesidir. Mobil marketinqdə müasir mobil texnologiyalar istifadə olunur. Bu texnologiyalar: istifadəçinin məkanının müəyyən olunması, hansı şəbəkənin istifadə etməsi, kamera və səs…\nMetaverse sürətlə inkişaf etməkdədir. Bu isə marketoloqlar xüsusən də rəqəmsal marketinq mütəxəssisləri üçün geniş imkanlar yaradır. Buradan siz həm metaverse nə olduğunu və rəqəmsal marketoloqlar üçün hansı imkanlar yaratdığını öyrənəcəksiniz. Bəs metaverse özü nədir? Metaverse – bu termin, ümumiyyətlə qəbul…\nOmnikanal marketinq nədir?\nBiznes üçün hər zaman maraqlıdır ki öz müştərisi ilə daim qarşılıqlı əlaqədə olsun. Qarşılıqlı əlaqə isə müxtəlif kanallar vasitəsi ilə həyata keçirlir. Müştərinin istənilən vaxt və istənilən kanal ilə brendlə əlaqə qurması loyallığın artmasına səbəb olur. Omnichannel (omnikanal) marketinq Omnikanal…\nDigital Transformation nədir?\nƏsas anlayış Digital transformation biznesin informasiya texnologiyalarından istifadə etməklə öz auditoriyası ilə müxtəlif rəqəmsal kanallarda əlaqə saxlamasını nəzərdə tutur. Günümüzdə informasiya texnoogiyaları sürətlə inkişaf edir, inkişafda olan bu ekosistemin mərkəzində isə biznesə görə müştəri dayanır. Artıq potensial müştərilər xidmət və…


18:32 16 Yanvar 2016\n"Borussia Dortmund"un yarımmüdafiəçisi Nuri Şahin 10 aylıq fasilədən sonra yaşıl meydanlara qayıtmaq üzrədir. Hazırda Dubayda məşq toplantısı keçən komandanın düşərgəsində olan Şahin maraqlı açıqlamalarla yadda qalıb. Goal.az xəbər verir ki, türk futbolçu "Bavariya"nı dayandırmağın yolunu da göstərib.\n"Özümü yaxşı hiss edirəm. Bunu mediada çıxması üçün demirəm. Hər gün komanda ilə daha çox çalışıram. Meydana elə bu gün çıxmaq istərəm, amma səbirli olmaq lazımdır. Bir neçə ay gözləməli oldum. Bu müddətdə çox şey öyrəndim".\n"İspaniya, İngiltərə və Almaniya çempionatlarından Bundesliqanı ən güclü sayıram. Təkcə bu liqada oynadığıma görə yox. Buradakı futbolçular taktiki cəhətdən çox hazırlıqlıdırlar. Bundesliqa 90-cı illərin A Seriyasını xatırladır. "Bavariya"nın daxili çempionatda dominantlığına görə Joze Mourinyo kimi düşünürlər. Amma Almaniya çempionatı da çox maraqlıdır. Ola bilsin ki, Premyer Liqada rəqabət güclüdür. Lakin Bundesliqaya bir neçə milyard pul və bir az vaxt verin və əksər ulduzlar buraya gəlməyə başlayacaqlar. "Bayern"in hegemonluğunu qırmaq? Mənə ildə 500 milyon avro verin. Sizə bunu edəcək komanda qurum".\nTürk futbolçu Mənə 500 milyon avro verin Bavariyanı dayandırım\nİsveç çempionu sona 3 tur qalmış müəyyənləşib


Con Steynbek | Axtarış | Kayzen\n1 sentyabr 2020, 00:34\nXX əsr Amerika ədəbiyyatının ən məşhur və sevilən yazıçı-dramaturqları arasında Con Steynbekin (1902-1968) məxsusi yeri var. Con Steynbek ədəbiyyat üzrə Nobel mükafatına layiq görülmüş (1962) altıncı ABŞ yazıçısıdır. XX əsr Amerika ədəbi mühitini ən çox məşğul edən “Amerika həyat tərzi” və “Orta amerikalı” konsepsiyaları C.Steynbekin əsərlərinin əsas xəttini təşkil edir. Siyasət, bank, kəndli-fermer münasibətləri, miqrasiya, etnik diversiyaçılıqdan yaranan sosial problemlər yazıçının əsərlərində öz bədii təsvirini tapıb.\nNobel nitqi | Con Steynbek\n8 may 2017, 11:04\nZatı-aliləri, Min Vackra Fru, Xanımlar və Cənablar!\nİsveç Akademiyasına mənim əsərimi bu yüksək mükafata layiq gördüyü üçün təşəkkür edirəm. Dərin hörmət və ehtiram bəslədiyim digər ədiblərdən daha çox Nobel mükafatına layiq görüldüyüm üçün ürəyimdə şübhə var, lakin özümə qarşı duyduğum fəxr və qürur hissi ilə bağlı heç bir şübhə yoxdur.\nBu mükafatı qazanan şəxs üçün ədəbiyyat sahəsi və onun istiqaməti ilə bağlı şəxsi, yaxud elmi fikir söyləmək ənənəvi bir hadisədir. Ancaq belə bir xüsusi gündə, ədəbiyyat adamlarının yüksək vəzifə və öhdəliklərini müzakirə etmək daha yaxşı olardı.\nMinnətdar olan və özünü günahkar hiss edən bir siçan kimi ciyildəmək üçün deyil, lakin peşəmdə və illər boyu bu işlə məşğul olan dahi və istedadlı şəxslər qarşısında fəxrlə bir şir kimi nərildəmək üçün həvəsləndirilməyimin səbəbi, dayandığım bu yerin və Nobel mükafatının bu cür şöhrətidir.\nSəhər yeməyi | Con Steynbek\n18 mart 2013, 11:54\nBu hadisə bütün vücuduma yağ kimi yayılır. Səbəbini bilmirəm, amma həmin hadisə ən xırda detallarına qədər gözümün önündədir. Onu tez-tez xatırlayıram, hər dəfəsində də yaddaşımın dərinliyindən daha çox detal üzə çıxır, xatırlama özü ilə maraqlı və xoşagələn bir həzz gətirir.\nSəhər tezdən idi. Şərqdəki dağlar göy və qara rənglərə çalır, onların arxasından gələn azacıq rənglənmiş işıq dağların başına toxunan yerində əvvəl açıq qırmızıya, sonra daha soyuq rənglərə çalır, boz rəngə boyanır və yuxarıya doğru getdikcə tündləşirdi. Lap yuxarıda isə, Qərb tərəfdə gecə ilə qovuşurdu.\nHəm də soyuq idi, kəsici şaxta deyildi, amma mən əllərimi tez-tez ovuşdurmalı və ciblərimin lap dərinliyinə salmalı, kürəyimi əyməli və ayaqlarımı yerə döyəcləməli olurdum. Vadinin aşağısında, mənim dayandığım yerdə, torpaq sübh çağının açıq bənövşəyi, boz rənglərinə boyanmışdı. Mən kənd yolu ilə gedib irəlidə torpaqdan azacıq açıq boz rəngli bir çadır gördüm. Çadırın yanındakı köhnə paslı dəmirdən olan qaz sobasında yanan odunların narıncı alovu ətrafa yayılırdı. Yerə yaxın quraşdırılmış bacadan boz tüstü qırıq-qırıq şəkildə çıxırdı, onun ərtafa yayılıb yoxa çıxması xeyli çəkirdi.\nXrizantemlər | Con Steynbek\n20 iyul 2011, 22:53\nQəlbidəki boz-xovlu qış dumanı Salinas vadisini həm göydən, həm də dünyanın qalan hissəsindən ayırmışdı. Qapaq kimi hər tərəfdən dağların üstünə çökmüş duman böyük vadini ağzıbağlı qazana çevirmişdi. Geniş düzəngahlarda kotanların dərin şırımlarda ardıcı qara torpaq metal kimi parıldayırdı. Salinas çayının eninə düzülən dağətəyi fermalarda sarı kövşənlər sanki solğun və soyuq günəş şəfəqlərində çimmişdilər, amma dekabrda vadidə günəş şəfəqləri olmur. Çay boyu uzanan sıx söyüdlüyün sarı yarpaqlarıydı belə parıldayan.\nƏtraf sükut içindəydi, nəsə gözlənilirdi. Hava soyuq və zərifdi. Cənub-qərbdən əsən külək elə gücləndi ki, fermerlər yaxşı bir yağış yağacağına ümid elədilər, amma dumanla yağış eyni vaxtda gəlmir.


16.12.2011/ Üzümçülüklə bağlı dövlət proqramı peşəkar işlənməyib\nİqtisadçı-ekspert Rövşən Ağayev sənədin çatışmazlıqlarını şərh edir\nÖlkə prezidentinin sərəncamı ilə Azərbaycanda üzümülüyün və şərabçılığın inkişafına dair dövlət proqramı təsdiq olunub. Bu sənəd ölkəmizdə aqrar sektorun inkişafı üçün nə vəd edir? “İqtisadi forum” jurnalına açıqlamasında İqtisadi Təşəbbüslərə Yardım İB-nin sədr müavini Rövşən Ağayev təsdiqlənən dövlət proqramını şərh edib.\n06.05.2011/ AQRAR SİYASƏTDƏ NƏ DƏYİŞMƏLİDİR?\n04.05.2011/ Aqrar sahədə nə dəyişməlidir?\nRövşən Ağayev: “Bir neçə qurum ixtisar olunmalı, Kənd Təsərrüfatı Nazirliyinin səlahiyyətləri genişləndirilməlidir”\n“Aqrar idarəçilikdə bir pərakəndəlik var. Hazırda Kənd Təsərrüfatı Nazirliyi ilə eyni anda bir neçə qurum aqrar sahədə fəaliyyət göstərir. Məsələn, Meliorasiya və Su Təsərrüfatı ASC, Torpaq və Xəritəçəkmə Komitəsi, Ekologiya və Təbii Ehtiyatlar Nazirliyi kənd təsərrüfatına birbaşa və dolayısı ilə bağlı olan qurumlardır”. Bunu “Azadinform”a açıqlamasında İqtisadi Təşəbbüslərə Yardım İctimai Birliyinin sədr müavini Rövşən Ağayev deyib.\n16.12.2010/ “Hökumət kooperativlərin yaradılmasına sehrli çubuq kimi baxırsa, səhvə yol verir”\nMilli Məclisin aqrar siyasət komitəsinin iclasında “Kənd təsərrüfatı kooperasiyası haqqında” qanun layihəsi müzakirə olunub. Dekabrın 14-də keçirilən müzakirələrdə danışan komitə sədri Eldar İbrahimov deyib ki, əhalinin böyük bir hissəsi onlara verilən pay torpaqların əkib becərə bilmir və ya torpaqdan lazımi qazanc götürmür: “Vəziyyətdən çıxış yolu kooperativlər yaratmaqdadır. Birinin torpağı, digərinin texnikası, başqa birinin isə pulu olar və güclərini bir yerə toplayıb təsərrüfat yaradarlar, qazanc götürərlər”.


www.XALQXEBER.az » Gündəm » Fazil Məmmədovun Eldar Mahmudov “taktikası” - İLGİNC\nKeçmiş vergilər naziri Fazil Məmmədov vəzifəsindən qovulandan sonra üzə çıxan faktlar onun digər vurulmuş odioz nazir - Eldar Mahmudovun yolu ilə getdiyi, eyni taktikalı nazir olduğu bilindi. Aydın oldu ki, Fazil Məmmədovun da “vurulma” səbəbi Eldar Mahmudovun işdən çıxarılmasından fərqli deyil. Eldar Mahmudov da, Fazil Məmmədov da vəzifələrinin onlara verdiyi imkanlardan dövlətin, iş adamlarının, vəzifə sahiblərinin var-dövlətlərini talamaq üçün istifadə ediblər. Əldə etdikləri sərvətləri xarici ölkələrə daşıyıb orada özlərinə geniş biznes şəbəkəsi yaradıblar. Azərbaycanda iqtisadiyyatın məhv edilməsi, iş yerlərinin bağlanması hesabına xarici ölkələrdə geniş imkanlar əldə ediblər. Eldar Mahmudovun ölkədən çıxardığı var-dövlət rəqəmlərlə ifadə olunarsa, 8-10 milyard, Fazil Məmmədovun 4.5 milyard manat civarındadır.\n2011-ci ildən Namiq Quliyevin oğlunun idarə etdiyi “Caspel” şirkətinin satdığı nəzarət-kassa aparatları və POS terminallar sahibkarlara məcburən sırınıb. “Yeni Müsavat”ın həmin vaxt əldə edərək ictimailəşdirdiyi sənədlərdən aydın olur ki, 15 noyabr 2011-ci il tarixdə Vergilər Nazirliyində nəzarət-kassa aparatları üzrə sahələrarası ekspert komissiyasının iclası keçirilib. İclasın 48 nömrəli protokoluna görə, komissiyaya vergilər naziri Fazil Məmmədov sədrlik edib. İclasın gündəliyində dayanan məsələ nəzarət-kassa aparatlarının yeni modellərinin dövlət reyestrinə daxil edilməsi olub. Sadə dillə desək, komissiya vergilər naziri Fazil Məmmədovun bacısı oğlu - yəni N.Quliyevin oğlunun adına rəsmiləşdirilmiş “Caspel” şirkətinin ölkəyə gətirdiyi kassa aparatlarının satışını təşkil etmək üçün qərar verib.


Tikintiyə icazə verilməsi qaydalarında dəyişikliklər edilib - ƏMLAK - Fins.az\nTikintiyə icazə verilməsi qaydalarında dəyişikliklər edilib\nNazirlər Kabinetinin “Müfəssəl plan olmadığı və ya onun müddəti bitdiyi hallarda tikintiyə icazə verilməsi və ya məlumatlandırma icraatı məqsədləri üçün tikinti layihələrinin onların həyata keçiriləcəkləri ərazinin planlaşdırılması sənədlərinə (baş planlara və (və ya) ümumi planlara), habelə müfəssəl planın hazırlanması zamanı nəzərə alınan tələblərə uyğunluğunun müəyyənləşdirilməsi Qaydaları”nda dəyişiklik edilib. Fins.az “Report”-a istinadən xəbər verir ki, bu barədə qərarı Baş nazir Novruz Məmmədovimzalayıb.\nDəyişikliyə görə, sifarişçi tikintiyə icazə almaq üçün müvafiq icra hakimiyyəti orqanına və ya müvafiq icra hakimiyyəti orqanının yaratdığı quruma ərizə ilə müraciət etdiyi zaman torpaq sahəsi üzərində mülkiyyət, icarə və ya istifadə hüququnu təsdiq edən sənədin surəti ilə yanaşı tikinti layihəsini də təqdim etməli olacaq.\nHəmçinin şəhərsalma əsaslandırılması bu Qaydaların 2-ci hissəsinin tələblərinə uyğun işlənilərək yerli icra hakimiyyəti orqanının, Bakı şəhərinin və digər şəhərlərin inzibati ərazisində isə Azərbaycan Respublikası Dövlət Şəhərsalma və Arxitektura Komitəsinin qərarı ilə təsdiq ediləcək.\nDigər dəyişikliyə görə, şəhərsalma əsaslandırılması dörd nüsxədə işlənilməlidir. Bir nüsxə layihəçidə qalacaq, bir nüsxə sifarişçiyə veriləcək, digər nüsxələri isə tikintiyə icazə verən orqanda (qurumda) və Azərbaycan Respublikasının Dövlət Şəhərsalma və Arxitektura Komitəsində saxlanılacaq.


Ruslar xurmanı niyə çox yeyir? - Şəfa mənbəyi sayırlar\nBu ayların ən çox satışa çıxarılan meyvələrindən biri də xurmadır. Əksər bölgələrimizdə yetişən bu meyvə korolyok, xirnik adı ilə də tanınır. Hər il Azərbaycanın bölgələrindən tonlarla xurma alınaraq satış üçün Rusiyaya daşınır. Yerli korolyokların bir hissəsi isə satış məqsədi ilə paytaxta daşınır. Lakin bütün bunlara baxmayaraq, hər il alıcısı olmaması səbəbindən tonlarla korolyok tələf olur.\nMəhsul bol olduğundan xurmanın qiyməti də çox ucuzdur, məsələn, yarmarkadan 1 taxta yeşiyini 2-3 manata almaq olar.\nTərkibi vitaminlərlə zəngin olan korolyok çoxlu sayda xəstəlik üçün şəfa mənbəyi sayılır. Lakin nədənsə çoxumuz bir çox meyvələr kimi bu nemətin də qədrini bilmir, yemirik. Sonra da xəstəliklərin artmasından gileylənirik.\nXurma ilk növbədə vitamin azlığından əziyyət çəkənlər üçün faydalıdır. Tərkibindəki A vitamini orqanizmin müqavimətini artırır, maqnezium böyrəklərdə daşın əmələ gəlmə prosesinin qarşısını alır.\nKaralyok iştah açmada, dəmir çatışmazlığına müsbət təsir göstərir. Mədə qastrininin müalicəsində xurmanın faydalı olduğu bildirilir.\nRusiyalı həkimlərin qənaətincə, korolyok ürək-damar sisteminə müsbət təsir göstərir. Eyni zamanda kökəlmənin də qarşısını alır. Bundan əlavə, xurma şirəsi bakteriyaları öldürür.\nXurma zülallar, qlükoza və fruktoza, C, karotin, kalium, kalsium, maqnezium, fosfor, dəmir və yodla zəngindir. Xurma yod mənbəyidir.\nBu meyvənin tərkibindəki C və P vitaminləri damarları gücləndirir.\nAlimlərin fikrincə, tərkibindəki antioksidantlar baxımından xurma yaşıl çaydan geri qalmır.\nDünyanın bir çox ölkələrində stress, depressiya vəziyyətində olanlara, əhvalı pozulanlara məhz korolyok yemək tövsiyyə olunur.\nDiabet xəstələrinə, əməliyyatdan çıxanlara isə xurma yemək olmaz.\nQeyd edək ki, Azərbaycanda əsasən sentyabr, oktyabr, noyabr aylarında yetişən bu meyvənin vətəni Yaponiya və Çindir. Elə bəlkə buna görədir ki, Azərbaycanın bəzi bölgələrində korolyoka "yapon xurması" da deyənlər var.\nƏsasən iki növü var: ağız büzən və ağız büzməyən.


Klinton, yoxsa Tramp? - ŞƏRH\n7 Noyabr 2016 21:39\n“Dünya gözləyir ki, seçkilərdə Hillari Klinton qələbə çalacaq. Sosioloji sorğularda da Klinton rəqibi Trampdan irəlidədir. Ancaq sürpriz nəticə çıxsa, daha doğrusu, Tramp seçkiləri udsa, dünya birjalarında, biznes çevrələrində, maliyyə bazarlarında ciddi çalxalanmalar baş verəcək. Bu zaman ola bilsin ki, ABŞ dolları bir qədər zəifləsin və ya ucuzlaşsın. Belə olacağı təqdirdə dünya birjalarında, maliyyə bazarlarında bir həftə təlatüm yaşana bilər. Dollar tədricən zəifləyə bilər”.\nTeleqraf.com xəbər verir ki, bunu iqtisadçı ekspert Natiq Cəfərli “ABŞ-da sabah keçiriləcək prezident seçkiləri dünya maliyyə bazarlarına, biznes çevrələrinə və birjalara hansı təsirlər göstərə bilər” sualını şərh edərkən deyib.\nCəfərli deyib ki, əgər seçkilərdə sürpriz olmasa və Klinton qələbə çalsa, bu o deməkdir ki, dekabrda FED faiz dərəcəsini artıracaq və dollar güclənəcək: “FED-in toplantısına qədər də maliyyə bazarlarında və birjalarda dollar bir qədər möhkəmlənəcək. Donald Tramp qalib gəlsə dünya bazarlarında ciddi dalğalanma baş verəcək, təlatüm yaşanacaq. Bu mənada seçkilərin dollara təsiri özünü iki formada göstərə bilər. Bu birbaşa kimin prezident seçilməsi ilə əlaqəli olacaq”.\nYeri gəlmişkən, türk iqtisadçıları Natiq Cəfərlidən fərqli olaraq hesab edirlər ki, əgər Klinton qələbə çalsa dollar sabit qalacaq, Tramp qalib gəlsə isə bu dolların bir qədər də bahalaşmasına səbəb olacaq.\nCəfərli isə deyir ki, onun özü də, türkiyəli mütəxəssislərin bu rəyi ilə tanışdır: “Mən buna Blomberqin Türkiyə kanalından baxmışam. Bu yanaşma daha çox Türkiyə ilə bağlıdır. Söhbət ondan gedir ki, həmin mütəxəssis türk iqtisadçılarının “sıcaq para” dediyi məqamı nəzərə alaraq belə düşünür. Yəni Türkiyəyə daxil olan və ölkədən də tez zamanda çıxan maliyyədən. Onlar haqlı olaraq düşünürlər ki, əgər Tramp qalib gəlsə inkişaf etmiş ölkələrdən, o cümlədən Türkiyədən ciddi valyuta axını, geriçəkilmə olacaq. Başqa sözlə, iş adamları qiymətli kağızalarda olan valyutalarını geri çəkəcək. Üstəlik Trampın qalib gəlsə, müsəlman dünyası ilə ABŞ prezidenti arasında münasibət kəskinləşəcək. Bu mənada Türkiyə-ABŞ münasibətləri də gərginləşə bilər. İqtisadçılar bunu nəzərə alaraq sırf Türkiyə üçün ciddi problemlərin yaşanma ehtimalından danışırlar. Fikrimcə, bunda haqlıdırlar. Türkiyənin xüsusiyyətləri var. Ancaq dünyada gözləntilər başqadır. Odur ki, Tramp qalib gələcəksə birjalarda ciddi çalxalanmalar ola, qızılın qiyməti kəskin bahalaşa bilər. Qeyri müəyyənlik dövründə adətən qızılın qiyməti bahalaşır”.\nEkspert xatırladıb ki, bu gün Federal Təhlükəsizlik Xidməti prezidentliyə namizəd Hillari Klintonla bağlı açılan cinayət işinin bağlandığını elan edib: “Bu dünyada dolların bahalaşması və qızılın ucuzlaşması ilə müşayiət olunur”.


İrandan növbəti qərəz » Conflict.az\n30-05-2020, 11:01 130\nQarabağ münaribəsi başlayandan bəri işğalçı Ermənistana dəstək olan İran bədnam qonşumuzla iqtisadi əlaqələrini genişləndirmək istiqamətində addımlarını davam etdirir.\nİranın sənaye və ticarət nazirinin müavini və Ticari İnkişaf Təşkilatının rəhbəri Həmid Zadbumla Ermənistanın iqtisadiyyat nazirinin müavini Avak Avanesyan və bu ölkənin Tehrandakı səfiri Artaşes Tumanyan arasında videokonfrans formatında danışıqlar baş tutub.\nTərəflər görüşdə ikitərəfli ticari əlaqələrin, habelə gömrük sahəsində və regional məsələlərdə əməkdaşlığın artırılması ilə yanaşı, İranla Ermənistan arasında sənaye, mədən və ticarət sahələrində xüsusi işçi qrupunun yaradılması və "məhsul qarşılığında məhsul" mexanizminə əsaslanan barter üsulunun tətbiq edilməsi məsələlərində razılığa gəliblər.\nHəmid Zadbum görüşdə qeyd edib ki, ölkəsi 2020-ci ilin sonlarından Avrasiya İqtisadi Birliyi ilə azad ticarət sahəsində müzakirələrə başlayacaq və razılaşma əldə edildiyi təqdirdə, Ermənistan İranın bu birliklə quru yoldan yeganə əlaqəsini təmin edə biləcək.\nErmənistanın ərazi idarəetmə və infrastruktur naziri Suren Papikyan isə yaxın günlərdə İranla ölkəsi arasında 3-cü elektrik nəqli xəttinin tikintisinin başlayacağını bəyan edib. Onun sözlərinə görə, qarşıdakı iki həftə ərzində xəttin inşası üçün İrandan Ermənistana 6 nəfərdən ibarət mütəxəssislər heyəti gələcək:\nXəttin tikintisinin 2020-ci ilin sonuna qədər tamamlanması planlaşdırılır.\nİran Azərbaycanla peyk istehsal edəcək\nTürkiyə ilə əlaqələri genişləndirəcəyik\nAzərbaycan və Rusiya arasında ticarət\nİranla İsrail arasında ŞOK RAZILAŞMA -


Rusiya millisinin baş məşqçisi: "Azərbaycandan xahiş etmişdik ki..." (MÜSAHİBƏ) - İdmanXəbər\nRusiya millisinin baş məşqçisi: “Azərbaycandan xahiş etmişdik ki…” (MÜSAHİBƏ)\n23 Fevral 2016 21:55338\n17 yaşlı futbolçulardan ibarət Rusiya millisinin baş məşqçisi Sergey Matveyev İdmanxeber.com saytına müsahibə verib:\n– Yoxlama oyununda Azərbaycan millisi üzərində 5:1 hesablı qələbə qazandınız. Qarşılaşma haqda nə deyə bilərsiz?\n– Azərbaycanla daha əvvəl də qarşılaşmışdıq. Ötən il Portuqaliyada üz-üzə gəlmişdik və həmin oyunda 1:0 hesablı qələbə qazanmışdıq. Lakin həmin qələbə bizə çox çətinliklə başa gəlmişdi. Bugünkü oyuna gəldikdə, Azərbaycan yığması matça yaxşı başladı. Bununla belə, hesabı biz açdıq və çox keçmədən ikinci qolu rəqib qapısından keçirdik. Bu da oyunun taleyini həll etdi. Azərbaycan millisi heç də pis oynamadı.\n– Azərbaycan millisinidə uğur qazanmaq üçün nə çatışmadı?\n– Komandanızın istəyi, ustalıq səviyyəsi qaydasındadı. Azərbaycan yığması yaxşı komandadı. Sadəcə, bu gün kifayət qədər qol epizodu yarada bilmədilər. Ötən il qarşılaşmada Azərbaycan millisini çox bəyənmişdim. Buna görə xahiş etmişdik ki, yoxlama oyununda qarşılaşaq.\n– Rusiya millisi hansı cəhətinə görə Azərbaycanı üstələdi?\n– Biz topla daha cəld oynayırdıq. Əks hücumlara sürətlə çıxırdıq.\n– Azərbaycan yığmasının heyətində kimi fərqləndirərdiz?\n– 7 nömrəni (Fərid Nəbiyevi nəzərdə tutur – red.). Onun oyununu çox bəyəndim.\n– Fevralın 25-də yenidən Azərbaycan millisi ilə üz-üzə gələcəksiz. Həmin oyunda heyətdə eksperiment aparacaqsız?\n– Bu gün əsas heyətlə oynayırdıq. Qarşıdakı oyun da bizim üçün vacibdi. Bu, Elit raund öncəsi son sınağımızdır. Orada da iki gündən bir meydana çıxacağıq. Ona görə də bu tempə öyrəşməliyik.\n– Azərbaycan millisindən gələcəkdə nə gözləmək olar?\n– Bilirəm ki, hazırda komandanın bir neçə əsas heyət üzvü heyətdə yer almayıb. Təbii ki, onlar komandada olsalar, yığmanız daha yaxşı təsir bağışlayacaq. Bilirsiz, gənclər futbolunda çox vaxt erkən qollar həlledici olur. Bu gün elə alındı ki, həmin qolları da biz vurduq. Bundan sonra Azərbaycan yığması özünə gələ, rəqib qapısı qarşısında təhlükəli epizodlar yarada bilmədi. Ümumi götürdükdə, oyundan da, rəqibdən də, bizə yaradılan şəraitdən də razıyam.\n– Səsiniz niyə batıb? Oyunda çox qışqırmısız?\n– Yox. Ola bilər, soyuq nəsə içmişəm (gülür).\n“Yuventus” – “Bavariya” 2:2 (VİDEO)\nÇempionlar Liqasında hakimdən biabırçı səhv (VİDEO)\nadmin 02 Fevral 2022 02 Fevral 2022\nDiniyev: “Bakıda qalmağa məcburuq” – MÜSAHİBƏ\nadmin 18 Fevral 2017\nTale Heydərov: “Mükafat futbolçuların haqqıdır” (MÜSAHİBƏ)\nadmin 24 İyul 2015


Knight Rider-in Ceyms Wan Prodüserliyi ilə Yenidən Yaratdığı Film - Xəbərlər\nJames Wan 'Knight Rider' Yenidənqurma Filmini Hazırlayır\nMüasir cinayət-trillerlərin artıq kifayət qədər ağıllı-sındıran danışıq maşınlarına sahib olmadığını düşünən hər kəs üçün həyəcan verici bir xəbər. Son tarix xəbər verir James Wan | , Atomic Monster ortağı ilə birlikdə Michael Clear və Spyglass Media Group, əsasında bir film hazırlayır Knight Rider franchise. TJ Fixman , üzərində işləyən bir video oyun katibi Ratchet və Clank və Müqavimət: İnsanın Düşməsi , skriptlə işləyir.\nKnight Rider markasının nüvəsi, 1982-ci ildən 1986-cı ilə qədər başlayan NBC seriyasıdır David Hasselhoff Michael Knight-ın baş rolunda ulduz olmaq. Ticarətlə cinayətkarlıqla mübarizə aparan və hobbi ilə yenilikçi olan dəri-gödəkçəli köynəksiz, Knight yüksək texnologiyalı A.I. KITT adlı avtomobil (Knight Industries Two Thousand) tərəfindən səsləndirildi William Daniels . Serial qısa bir müddət davam etdi, İntiqam Məcəlləsi , davamı seriyası Team Knight Rider, və 2008-ci ildə bir TV yenidən başladın.\nFixman-ın bədii filminin yenidən qurulması ilə bağlı hələ bir ton süjet detalı yoxdur, ancaq hesabatda 'orijinalın quruluş əleyhinə tonunu' qoruyacağı qeyd edildi. Fixman, son zamanlar prodüseri bağlayaraq özü üçün çox yaxşı bir ün qazandı Greg Berlanti və ulduz Michael B. Jordan ona Öldürən kişilər Fox-da və ssenarilərini satır Hudsona Bir Gecə Universal və Sehrli qardaşlıq MGM-yə.\nWan'a gəldikdə isə Təsirləndirmək yaradıcının növbəti rejissor səyləri Bədxassəli bummer olan orijinal 2020 tarixindən çıxarıldı, ancaq bu yaxınlarda bir müddət səyahət filmi üçün hazırlandığını elan etdi John Wick yazıçı Derek Kolstad .\nZamanın unutduğu ən yaxşı 80-ci illərin 36 filmi\nKeanu Reeves haqqında bilmədiyiniz hər şey\n'Power Rangers' Oyuncuları Ton, Mübarizə Stilləri, Pozlar və daha çoxunu birləşdirir\n'Wahl Street' Fragmanı Mərkəzində Mark Wahlberg ilə Duygusal HBO Max sənədlərini satır\nPixar-ın 'Cəsur' unu və Nağıllara olan sevgisini tərk etmək üçün 'Get Away' rejissoru Brenda Chapman\n‘Ədalət liqası’ Yeni Metalla doldurulmuş bir Logo əldə edir\nulduz müharibələri güc kassa proqnozunu oyadır\ntaxt oyununda ağ gəzənlər nədir?\nsmith və margot robbie pic olacaq\nBirinci dünya müharibəsi haqqında ən yaxşı filmlər\namazon prime -da ən yaxşı elmi fantastika filmləri\nşənbə gecəsinə ev sahibliyi edən bu gecə yaşayır\n100 mövsüm 5 mövsüm


Tarixdə bu gün - 10 may » Anaveusaq.az - İctimai-siyasi, pedogoji jurnal\nAnaveusaq.az » Tarixdə Bu Gün » Tarixdə bu gün - 10 may\nTarixdə bu gün - 10 may\nMüəllif: Vüsal от 10-05-2017, 00:15\nİlin 130-cu (uzun illərdə 131-ci) günü\n1920 — Azərbaycan İnqilab Komitəsi köhnə məktəblərin yeni sovet politexnik məktəbləri ilə əvəzlənməsi barədə dekret verib.\n1923 — Qafqazda ilk aviaşirkət - Zakavia SC təsis edilib.\n1879 — Görkəmli dövlət xadimi, Qarabağın general-qubernatoru, Azərbaycan Xalq Cümhuriyyətinin ilk hərbi naziri Xosrov bəy Paşa bəy oğlu Sultanov Zəngəzur qəzasının Hacısamlı nahiyəsinin Qasımuşağı obasının Qurdqajı kəndində (indiki Laçın rayonu) dünyaya göz açmışdır. Gəncə gimnaziyasını bitirdikdən sonra Odessada ali tibb təhsili almışdır. 1918-ci ilin 28 mayında Tiflisdə Azərbaycan Milli Şurası adından Azərbaycan Xalq Cümhuriyyətinin elan edilməsi Bəyannaməsinə imza atan 26 nəfərdən biri də Xosrov bəy Sultanov olmuşdur. Xalq Cumhuriyyətinin həmin gün təşkil edilmiş birinci höküməti kabinetində Xosrov bəy hərbi nazir postunu tutmuşdur. O, Zaqafqaziya seyminin və Azərbaycan parlamentinin üzvü olmuşdur.\n1920-ci ildə Qızıl ordunun Azərbaycana daxil olduğu xəbərini eşidən Xosrov bəy Sultanov özünü Qarabağ İnqilabi Komitəsinin sədri elan edir və Sovet ordusunun gəlişini gözlədiyini Nəriman Nərimanova deyir. Nəriman Nərimanov isə onun yerinə Dadaş Bünyadzadəni təyin edir.\n1923— Azərbaycan SSR Kommunist Partiyası Mərkəzi Komitəsinin birinci katibi (1969-1982), Azərbaycan Respublikasının Prezidenti (1993-2003) olmuş Heydər Əlirza oğlu Əliyev Naxçıvan şəhərində dəmiryolçu ailəsində anadan olmuşdur.\nAzərbaycan Kommunist Partiyası Mərkəzi Komitəsinin 1969-cu il 14 iyul tarixli plenumunda 46 yaşlı Heydər Əliyev Azərbaycan KP MK-nın birinci katibi seçilərək 1982-ci ilə qədər Azərbaycan SSR-ə rəhbərlik etmişdir Heydər Əliyevin respublikaya rəhbərlik etdiyi dövrdə (1969-1982) idarəçiliyin möhkəmlənməsi, kadrlara qarşı tələbkarlığın artırılması nəticəsində iqtisadi-sosial sahədə böyük nailiyyətlər əldə edildi.1982-ci ilin dekabrında Sovet İttifaqı Kommunist Partiyası Mərkəzi Komitəsi Siyasi Bürosunun üzvü seçilən Heydər Əliyev SSRİ Nazirlər Soveti sədrinin birinci müavini vəzifəsinə təyinedilmiş və SSRİ-nin rəhbərlərindən biri olmuşdur.\nAzərbaycan Respublikasının üçüncü Prezidenti (1993-2003), "Ulu öndər" və "Azərbaycan xalqının ümummilli lideri" titullarının rəsmi daşıyıcısıdır.\n2003-cü il dekabrın 12-də müalicə olunduğu Klivlend xəstəxanasında (ABŞ) vəfat etmiş, dekabrın 15-də Bakıda I Fəxri Xiyabanda dəfn olunmuşdur.\nAzərbaycanda Heydər Əliyevin xatirəsini əbədiləşdirmək üçün aşağıdakılar onun şərəfinə adlandırılmışdır:\nAzərbaycan Respublikasının "Heydər Əliyev" ordeni\nBakı Beynəlxalq Aeroportu\nBakı şəhərində İdman-Konsert Kompleksi\nBakı şəhərində Heydər Əliyev prospekti\nAzərbaycanın şəhər və rayonlarında küçə və meydanlar\nPlatin, qızıl və gümüş xatirə sikkələri\n1927 — Əməkdar İnşaatçı, Sosialist Əməyi Qəhrəmanı Məhəmməd Səməd oğlu Hüseynov Masallı rayonu Xırmandalı kəndində andan olmuşdur. O, 1954-cü ilden Sovet İttifaqı Kommunist Partiyasının üzvü olmuşdur. Əmək fəaliyyətinə 1941-ci ildə kolxozda başlamışdır. 1949-cu ilden Baki Baş Tikinti İdarəsində işləmişdir. Onun briqadası kommunist əməyi kollektivi adlanırdı. SOV.İKP 25 və 26-cı qurultaylarının nümayəndəçisi olmuşdur.\nAzTV-nin inzibati binası, "Bakı" mehmanxanası, A.Şərifzadə adına "Aktyorlar evi", "Yaşıl teatr", Parlament binası, C.Cabbarlı adına Azərbaycan Kinostudiyası, geoloqlar üçün doqquzmərtəbəli yaşayış evi ("Azadlıq" pr. 4), Respublika Eksperimental Tibb Mərkəzi, Lökbatan, Sahil, Korgöz qəsəbələrində orta məktəb binaları, Gəmi təmiri zavodu onun müəllifliyi ilə inşa olunmuşdur.\n1937 - Görkəmli şair Musa Səfiməmməd oğlu Yaqubov (Musa Yaqub) İsmayıllı rayonunun Buynuz kəndində anadan olmuşdur.\nGöyçay pedaqoji məktəbini bitirdikdən sonra Tircan kənd orta məktəbində müəllim (1957-1958), Buynuz kənd ibtidai məktəbində müəllim və müdir (1958-1967) işləmişdir.\nADU-nun filologiya fakültəsində qiyabi təhsil almışdır. (1967-1973). Həmin illərdə Buynuz kənd 8 illik məktəbinin müdiri olmuşdur. Bakıya köçəndən sonra Azərbaycan Yazıçılar İttifaqında bədii ədəbiyyatı təbliğ bürosunda direktor müavini, "Azərbaycan" jurnalında poeziya şöbəsinin müdiri vəzifəsində çalışmışdır (1974-1978). İsmayıllı rayonunda çıxan "Zəhmətkeş"qəzetinin redaktoru olmuşdur .\nƏdəbi fəaliyyətə 1957-ci ildə "Azərbaycan" qəzetində çap olunan "İki qəlb, iki dünya" poeması ilə başlamışdır. Moldovada Sovet ədəbiyyatı, Ukrayna və Özbəkistanda Azərbaycan ədəbiyyatı günlərində və digər ümumittifaq tədbirlərində iştirak etmişdir. Azərbaycan KP İsmayıllı rayon komitəsinin büro üzvü, rayon xalq deputatları Soveti ticarət və məişət xidməti daimi komissiyasınm sədri olmuşdur . İsmayıllı rayon Xalq Deputatları Sovetinin deputatı seçilmişdir.\nM.F.Axundov adına mükafata layiq görülmüşdür.\n1974 — Azərbaycanın Milli Qəhrəmanı Namiq Vahid oğlu Abdullayev Ağcabədi rayonunun Avşar kəndində anadan olmuşdur. 1991-ci ildə Avşar kənd orta məktəbini bitirən Namiq orduya getmək istədiyini bildirir. Lakin yaşı çatmadığına görə onu cəbhəyə göndərmirlər.\nAzərbaycan Respublikası Prezidentinin 16 sentyabr 1994-cü il tarixli 202 saylı fərmanı ilə Abdullayev Namiq Vahid oğlu ölümündən sonra Azərbaycanın Milli Qəhrəmanı fəxri adına layiq görülmüşdür.\n1992— Milli Qəhrəman Mehman Qəzənfər oğlu Sayadov Vətən uğrunda qəhrəmancasına həlak olmuşdur.\nMehman Cavadov 1972-ci il noyabrın 21-də Qərbi Azərbaycanın Vardenis rayonu Günəşli kəndində anadan olub.\n1988-ci ildə ailəsi ilə birlikdə qaçqın kimi Samux rayonu Sərkar kəndinə gəlir. O, 1991-ci ilin noyabrında "Azərbaycan Qarabağı” könüllü batalyonun tərkibində cəbhəyə yola düşür, Şuşa rayonunun kəndlərinin müdafiəsində əsl qəhrəmanlıq göstərir, Kosalar və Nəbilər kəndlərinin müdafiəsində yoldaşları ilə birlikdə düşmənin 70-ə yaxın canlı qüvvəsini və bir neçə hərbi texnikasını məhv edir.\n1992-ci il mayın 9-da Nəbilər kəndi yaxınlığında sona qədər vuruşan Sayadov 10-dan artıq ermənini məhv edir və qəhrəmanlıqla həlak olur.\nAzərbaycan Respublikası prezidentinin 7 iyun 1992-ci il tarixli 833 saylı fərmanı ilə Sayadov Mehman Qəzənfər oğluna ölümündən sonra Azərbaycanın Milli Qəhrəmanı fəxri adı verilib.\n2002—Tanınmış kamança ifaçısı, Əməkdar artist Ədalət Səfərəli oğlu Vəzirov 51 yaşında vəfat etmişdir.\nƏdalət Vəzirov 27 aprel 1951-ci ildə Bakı şəhərində anadan olmuşdur. Bülbül adına Orta İxtisas Musiqi Məktəbində və Azərbaycan Dövlət Konservatoriyasında təhsil alıb.\nO, 1974-cü ildə Moskvada keçirilən V Beynəlxalq Musiqi müsabiqəsinin qalibi olub. 1980-ci ildən Azərbaycan Dövlət Konservatoriyasında və Sumqayıt Musiqi Texnikumunda (2000-2002-ci illərdə direktor ) müəllim işləyib, bir çox tanınmış musiqiçilərlər yetişdirib.\nO, uzun müddət əməkdar artist Baba Salahovun rəhbərlik etdiyi xalq çalğı alətləri ansamblında, SSRİ Xalq Artisti Zeynəb Xanlarovanın rəhbərlik etdiyi ansamblda çalışmışdır. Bir çox xarici ölkələrdə - ABŞ, Kanada, İraq, Misir, Türkiyədə ifaçılıq sənətimizi yüksək səviyyədə nümayiş etdirib. Ədalət Vəzirov kamança ifaçılığından əlavə peşəkar fortepiano və qarmon ifaçısı idi.\nƏdalət Vəzirov xalq mahnısı, rəqs, rəng və təsniflərini, muğamları mükəmməl ifa etmək, üçlükdə xanəndəni, tarzəni düzgün müşayiət etməklə yanaşı, Azərbaycan və dünya bəstəkarlarının əsərlərini yüksək səviyyədə ifa etmək bacarığına malik bir ifaçı olmuşdur.\nQardaşı Xalq artisti Kamil Vəzirov da həmçinin musiqiçidir.\nOxunub: 2 007


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV CNN: “Şəki: Azərbaycanın ipək yolu – karvanlar və xanlar şəhəri”\nCNN: “Şəki: Azərbaycanın ipək yolu – karvanlar və xanlar şəhəri”\nABŞ-ın CNN televiziya kanalının saytında “Şəki: Azərbaycanın ipək yolu – karvanlar və xanlar şəhəri” sərlövhəli məqalə yerləşdirilib.\nMəqalənin müəllifləri Morin Oheyr və Cəfər Almadhun yazırlar ki, nefti ilə şöhrət tapmazdan əvvəl, Azərbaycan öz ipəyi və ədviyyatının keyfiyyəti ilə məşhur idi. Avropa ilə Asiyanın kəsişdiyi məkanda, Xəzər dənizinin sahilində və Qafqaz dağlarının ətəyində yerləşən ölkə qədim ticarət marşrutlarının şəbəkəsi olan və Şərqlə Qərbi birləşdirən İpək yolunun mühüm hissəsi idi.\nDiqqətə çatdırılır ki, İpək yolunun Azərbaycanın şimal-qərbindən keçən hissəsində yerləşən Şəki şəhəri XIX əsrin əvvəlində dünyada ipək istehsalı üzrə mərkəz olub. Çay daşları ilə döşənmiş küçələri və orta əsr memarlığı ilə seçilən Şəki müasir Azərbaycanın ən mənzərəli şəhərlərindən biridir.\nŞəkinin tarixi abidələrini təsvir edən müəlliflər qeyd edirlər ki, yüz illər bundan əvvəl İpək yolu boyu çoxlu mehmanxanalar vardı, bu gün Azərbaycana gələn turistlər isə XVIII əsrə aid olan və orijinal üslubda tikilmiş “Yuxarı Karvansara” otelində qala bilərlər. Əlavə edilir ki, 2017-ci ildə Azərbaycana 2,7 milyon əcnəbi turist gəlib ki, bu da rekord rəqəmdir.\nMəqalədə bildirilir ki, Şəki Xan Sarayı şəhərin ən başlıca turizm məkanıdır. XVIII əsrdə tikilmiş bu ikimərtəbəli bina öz zəngin interyeri və eksteryeri ilə fərqlənir. Binanın içərisində çiçəklər, fauna, döyüş və ov səhnələri təsvirləri olan kompleks freskalarla bəzənmiş altı otaq var.\nTicarət şəhərinin kosmopolit ruhuna uyğun olaraq, Şəki dini müxtəlifliyin uzun tarixinə malikdir. Bölgədə çoxlu kilsə və məscid var. Şəhərin şimalından bir neçə kilometr aralıda yerləşən Kiş kəndində tikintisi eramızın I əsrində başa çatmış bölgənin ən qədim məbədi var.\nBeynəlxalq oxucu auditoriyası üçün yerli mətbəxin xüsusiyyətlərindən bəhs edən müəlliflər yazırlar ki, çörəklə yeyilən piti yeməyi yerli kulinariyanın özəl təamıdır, şəkər və qozdan hazırlanan halva isə bölgənin ən sevilən şirniyyatıdır. Şəhərin hüdudlarından kənardakı qədim İpək yolunu birləşdirən yollar isə yenə tacirlərlə doludur.\nMəqalənin sonunda qeyd olunur ki, 2017-ci ildə Azərbaycanda elektron vizaların alınması prosesinin daha da asanlaşdırılmasından sonra Qafqazın bu guşəsinə gələn turistlərin sayı artıb.\nƏli HƏSƏNOV: “Əminik ki, dost Azərbaycan və gürcü xalqları arasında ədavət toxumları səpmək istəyənlərin cəhdləri heç bir nəticə verməyəcək”09:08 01.08.2018\nAzərbaycan Prezidentinin xüsusi nümayəndəsinin Keşikçidağ kompleksi ərazisində törədilmiş insidentlə bağlı açıqlaması09:08 01.08.2018\nXarici İşlər nazirləri tərəfindən keçirilən üçtərəfli görüşlər münasibətlərin inkişafına töhfə verir09:08 01.08.2018\nAzərbaycan dövlətinin uzun illərə söykənən qadın siyasəti var09:08 01.08.2018\nSülhü savaşa qurban verənlər09:08 01.08.2018\nAli Baş Komandanın tapşırığına əsasən hərbi hissələr yoxlanılır09:08 01.08.2018